
PROCEMIUM 


Cum tot et tam varia fuerint aetatis nostrae in litteras 
merita, illud et pro maximo habebitur, quod, praeteri- 
torum temporum minime incuriosa , quidquid de litte- 
rarum in Gallia primordiis ei innotuerit , hoc omne 
sedulo collegerit. Cui praeclaro studio , nos et aliquando 
morem gesturos esse arbitrati sumus , si Marbodi 
scholastici varia excuteremus carmina. Ille nempe , 
inter tot magistros qui claram, in pueris educandis, 
medio aevo ineunte , curam insumpsere, omnibus fere 
aetate prior , paucissimis ingenio et doctrina minor 
evasit. Unde, apud sapientissimos judices, quorum 
suffragia aemulamur, minimum invidiae nobis fore 
confidimus, si, illo auspice, quae fuerint undecimo 
saeculo Scholastici partes , quae et camoenis in lucem 
renascentibus , haud ingrata facies, pro viribus, quan- 
tulaecumque nobis sint , investigaverimus. 

DE MARBODI VITA. 

I 

DG MARBODI PRIMORDIIS 


Paucissima, quae de Marbodo loquuntur illiusque 
nomen commendant, ex historiis colliguntur documenta: 
at cuique opera illius diligenter scrutanti multa occur* 
rent quibus qualem vitae cursum tenuerit satis dis- 
tincte appareat. Haec libuit in medium conferre quo 
melius et Marbodi persona et mores eniterent. 

Natus est igitur Noster Andegavis (1), in potentis- 
sima provinciae Turonensis civitate, ex honestis piisque 
parentibus quorum sic meminit Ulgerius: . 

• Natus erat quorum decus exstitit Andegavorum (2) ». 


(1) Beaugendre, in prafat. ad opp. Marbod. Patr. Lat. cuxi, 1462. 

(2) Ulgerius, tn Epitaph. Marbod. ibid. 1466. 

Pater , cui nomen Robertus Pelliciarius seu Para- 
trientarius , quemdam, ut ex publico diplomate constat, 
aquoe descensum sancti Albini monachis concessit (1) : 
quo etiam iiVs'trum^nto didicimus numerosam fuisse Mar- 
bodi familiapij ipsumque pene natu minimum evasisse. 

Junior adhuc Marbodus inter clericos adscitus est, 
primaque sacrae militiae munia apud sancti Maurilii 
ecclesiam obiit ; ibi etiam primum litteris incubuit 
easque non , ut saepissime fiebat, odoratus, sed plane 
perscrutatus, miram sibi latini sermonis peritiam com- 
paravit : cujus optimi beneficii memor, aetatem jam 
virilem adeptus , vitam sancti Maurilii versibus ornare 
aggressus est : quippe ait : 

Ei (Maurilio) me psallere jus est ; 

Scilicet a puero proprio quem jungere clero 
Dignatus, pavit, juvenemque docendo levavit (2). 

Si autem quos tractaverit auctores adolescens noster 
scire cupieris, non tibi deerunt ipsius documenta. 
Ipse enim senex recordatur animoque effingit ma- 
gistrum ad verbera recurrentem et poetarum antiquas 
edocentem fabulas : 

Ad pueri propero lacrymas, quem verbere sajvo 
Iratus cogit dictata referre magister. 

Dediscenda docens quae confinxere poetae 
Stupra nefanda Jovis, seu Martis adultera facta (3). 

(1) Beaugendre. Loc. cit. 

(2) Marbod. Vita S. Maurilii. n, 3 et sqq. 

(3) Marbod. De decem, capit, it, 52. 

Eadem et celeberrimus Alcuinus (1) puer didicerat, 
eadem annis gravatus abhorruit, vetuitque ne junio- 
res scholae turonensis discipuli callerent. Metuebant 
enim gravissimi viri ne lascivae totiesque a vatibus 
latinis recitatae fabulae vesano cupidinum aestu ado- 
lescentium animos incenderent : attamen non poterant 
quin Maronis et Flacci aliorumque quos Roma tulit 
poetarum sermonis leporem canorosque modos mira- 
rentur, eosque sibi scribendi magistros adhibereut (2). 
Illud autem dulce cum veteribus poetis commercium, 
quo Noster utebatur, nequaquam moribus ejus offecit; 
nam studiis intentus, totusque in illis, turpes quibus 
solet juventus efferri voluptates forti contempsit animo : 
quod verbis haud obscuris ipse significat : 

Multa senex memini juvenem me probra tulisse 
Verborum, cur non sequerer levitate cooevos 
Intempestivis epulis ludisque vacantes, . 

Cum me discendi retineret sobria cura (3). 


(1) Ozanam. Etudes germaniques. Les icoles. ix, 550. 

(2) Vide quid de talium carminum voluptate edisserat Guilbertus: 
« Interea cum versificandi studio ultra omnem modum, meum animum 
immersissem... ad hoc ipsum, duco mea levitate, veneram, ut lepores 
amatorios in specierum distinctionibus, et epistolis nexilibus affectarem... 
Unde accidit, ut effervescente interiori rabie, ad obscenula quaedam devol- 
verer, et aliquas litterulas, minus pensi et moderati habentes, imo totius 
honestatis nescias dictitarem. » Guilbertus a Novigento. De vita sua . 1 . 17. 

(3) Marbod. De decem capit, v. ad finem. * 

Qua morum gravitate ingeniique celeritate conspicuus 
facile inter aequales enotuit Marbodus. Hinc in Scho- 
lastici munus summo omnium plausu, vix trigesimum 
amium agens, Noster evehitur (1). Nec Eusebium epis- 
copum has egregio juveni commisisse partes pcenituit : 
eo quippe munere adeo praeclare functus est Marbodus, 
ut nominatissimum et famosum Andegavensis civitatis 
magistrum eum appellaverint aequales (2); qui nempe 
quas magnarum artium disciplinas discipulos docebat, 
eas propriis exemplis confirmare nitebatur. Scilicet 
dulcior meile illius fluebat oratio : festiva sale ser- 

i 

mones condiebantur, ditiorque vena facetis versibus 
abundabat. Praeterea indoles suavissimo lepore grata, 
mores nec asperrima severitate odiosi, nec nimia faci- 
litate dissoluti, mens ad amicitiam prona, is denique 
vitae habitus qui blandum juventutis praeceptorem optime 
deceret. Sed et Marbodi humanitas ejusdem cons- 
tantiae cedere, prout res postulabant, noverat. Siqui- 
dem discipulorum suorum causas non semel strenue 
agere Noster visus est, praesertim quum litem cum 
cantore Goffrido sustinere non dubitavit. Hic, aliqua 
discipulorum jura rescindere conabatur. Marbodus cau- 
sam suorum apud episcopum oravit, cujus auctoritate res 
integrae Scholastici clientibus restitutae sunt (3). Quum 


(1) Hist. de VUniversiti d’ Angere, par Rangeard, publide par Lemarchand, 
bibliothdcaire en chef de la ville d’Angers. i, 34. 

(2) Epist. eneye. SIonach. S. Albini. Patr. Lat. cuxi, 1463. 

(3) Hist. de l’ Dniverriti d’Angers. i, 37. 

igitur. Andegayorum scholas assidue operam navaret 
Marbodus , multa edidit scripta quibus , . sive piis 
erga religionem affectibus, sive officiis qua sibi obeunda 
erant, sive etiam proprio ingenio carminum peramanti, 
morem gereret. Ideo sanctorum vitas elegantiori stylo 
perpolivit vel etiam metrico rhythmo ornavit. Ha 
certe non indigent ut acri singulae excutiantur judicio : 
nam eadem fere omnibus compositionis ratio : idem 
orationis tenor ; nec praeterea quo facilius in eccle- 
siasticos annales introspicias aliquid tibi praebebunt , 
sed tantum quae ignoti credulique excogitaverint auc- 
tores. Cuique enim Ecclesia, sui, ut ita dicam, tunc 
temporis annales erant, quibus quomodo ad Christi reli- 
gionem unaquaque adducta fuisset , quos habuisset 
Evangelii pracones, quos sanctitate, vel maxime mi- 
raculis conspicuos viros tulisset , posteris mandatum 
erat (1). At stylo plerumque inornato horrebant ejus- 
modi scripta : multa insuper retinebant ab incerto re- 
petita fonte, vel obscuriori memoria tradita, qua si 
prioris, atatis homines, aut nimia delusi ingenuitate, 
aut ardenti in religionem studio impulsi (nam qua- 
cumque nascuntur magis placent) facilius admiserant, 
Marbodi fastidiosior respuebat atas. Hinc quascumque 
sanctorum vitas obsoleti edixerant auctores, jam incudi 
reddebantur tum quo politiores fierent, tum quo speciem 


(1) De istis sanctorum vitis plurima eleganter disseruit Guizottius. Hist. 
de la civilis. xvu~* Iccon. 

illam prope poeticam nec fabularum dissimilem exue- 
rent (1). Cujus in partem operis iterum atque iterum 
adscitus est Marbodus : et primum sancti Maurilii 
canonici Nostrum rogaverunt, ut eorum patroni vitam ab 
anonymo exaratam expoliret. Mox sancti Gualterii gesta 
simili exornavit opera. Dein , jam Rhedonum epis- 
copus, quoe de beato Roberto sanctoque Magnobodo 
veteres ediderant , simplici et brevi oratione explicare 
voluit ; neque quo praeditus erat religionis sensu, ul- 
lam hujus laboris mercedem sibi tribui statuit; quas- 
dam tantum preces singulis annis pro suorum pecca- 
torum remissione effundendas curavit. 

An vero id quod voluerat assecutus fuerit, multum 
dubitaverim. Nam, quae apud eruditos sedere sententia 
coepit, non historiis tantum, sed cantilenis quas vagi 
per pagos et compita circumferebant circulatores, eno- 
tuerunt Sanctorum gesta (2). Quo potissimum ex fonte 


(1) Ipse Marbodus rem haud obscure signiGcat in prooemiis unicuique 
operi praemissis. Sic enim se habet vitam S. Licinii incipiens: «Prodesse 
posse putamus , si nihil gestorum praetermittentes...., diversas adjectione» 
et replicationes... ex toto recidamus. » Idem in prologo S. Roberti vitae : 
« Vitam B. Roberti quam ex discipulis ejus quidam , veraci quidem , sed 
difficili et prolixo stylo narravit , simplici et brevi oratione , juvante Deo, 
tentabimus explicare. » Patr. Lat. clxxi, 1494, 1506. 

(2) Edelestand du Meril : « Si nous ne possddons plus beaucoup de 
podsies populaires latines, de nombreux tdmoignages ne permettent pas 
de revoquer en doute leur existenee. Ekkehard IV nous a conservd dans le 
Casus sancti Galli le souvenir de chants populaires certainement ecrits en 
latin sur Kursibold, Ernest, saint Ulrich. Probablement on retrouverait des 
fragmenls de ces chants dans plusieurs ldgendes, ainsi que M. Lenor- 
mand a cru lefaire dans la Vie de saint Droctovie . Bibl. de l’£cole des 
Charles, i, 21. » Poisies populaires latines , 41. 

quae nobis tradiderunt haec hausere prisci vitarum auc- 
tores. Nec mirum igitur, si iisdem vitiis quibus scate- 
bant antiquiora illa carmina, horum et corrumpantur 
scripta, in quibus, si diligenter attendas, membra dis- 
jecti poetae, rudis quidem et ad indoctas populi aures 
accommodati, profecto invenies. Ad hanc emendandam 
labem incubuit Marbodus, cujus sane castior et nitidior 
effluit narratio. Quid vero? Elocutioni castigandae unice 
studuit , et praestans ingenii acumen ad id tantum 
valuit, ut copiosior verborum evolveretur circuitus , pas- 
simque Scripturae locis narrata spargerentur 1 Futilior 
quidem quaeque merum scholasticum deceat cura! Cui 
vero diligenti rerum inquisitori, potius ad res quam ad 
verba attendenti, non sorderet inutilis ille labor , quo 
scriptis, doctior quidem species obtenditur, fides vero 
minuitur. Ex his tamen, quod supra jam innuimus, 
colliges, eo tempore, orationis colorem , verborumque 
electionem , doctamque sententiarum expositionem in 
magna laude haberi 'coepisse. Multa insuper ex sanctis 
libris excerpsit Marbodus, quae fidibus aptaret latinis. 
Quaedam et de arte scribendi praecepta libellis consi- 
gnavit: quae quidem a nobis fusius tractanda erunt. 

Nec omittendi sunt versiculi illi quos lusus vel solius 
venustatis causa Scholasticus noster effudit. Quum enim 
quodam juvenili ardore ad musas raperetur, nugis 
ludere poeticis et ipse in deliciis habuit ; nec abstinuit, 
quominus gemmarum naturas evolvens pravis vulgi 
erroribus assentiri videretur. Quarum ineptiarum postea 

quam m ceste memoriam renovat ! Quanta motus poeni- 
tentia se inania consectatum fuisse fatetur t 

Quae (inquit) juvenis scripsi , senior dum plura retracto 
Poenitet , et quaedam vel scripta, vel edita nollem. 

Tum quia materies inhonesta levisque videtur, 

Unde . 

Vel delenda cito, vel non edenda fuissent (1). 

Ad hanc etiam Marbodi aetatem referenda sunt epi- 
grammata quibus hunc vel illum non sine multo sale 
vellicabat ; infelici quidem exitu : nam quum urbani 
lusus voluptate captus , jocosa in alios dicta impru- 
dens jactitaret , saepe accidit , ut inde odia orirentur 
et in Marbodum simultates aliquae exercerentur. Quae 
quum praesensisset Marbodi quondam magister et 
amicus Gualterius , poetam ad compescendos dicacis 
musee sales hortatus est. Quod grave prudentis viri 
consilium prompto animo Noster obsecutus est (2). 

Plures vero , Gualterii instar , Marbodo adhaesere , 
familiaremque eum eo et quasi domesticam iniere 


(!) Marbod. De Dee. capit., i. 

(2) Quid et quod et immitem sic vis excludere litem 

A nostris ludis, ut verbis scribere nudis , 

Expertesque salis versus me fingere malis 
Mentem lectoris, quam laedat causa saporis. 

Ergo tibi cedit, tibi Clio libenter obedit. — Carmina taricu Si. 

Cum duplex numeretur variorum Marbodi carminum series, quo facilius 
ad commemoratos versus recurratur, alteram seriem quae prior occurrit 
apud Beaugendre litteris romanis, alteram arabicis distinguendam cen- 
suimus. , 

amicitiam , quce longam vetustatem vincere potuit. 
Horum nomina saepius in Marbodi carminibus repe- 
rire est (i) : unum autem hic referre liceat, Samsonem 
scilicet Westriensem. Hunc tenerrimo fovebat amore 
Marbodus , a quo quondam hospes exceptus, mune- 
ribusque cumulatus fuerat* Unde jam canitie redimitus 
tempora, suavissimo repletis affectu versiculis, Sam- 
sonem compellat Noster : , 

Opto tuum vultum, mi praesul, cernere multum, 

Amplectique senem quem colui juvenem, 

Sacratasque manus cano conjungere canus. 

Colloquioque tui, dulcis amice, frui (2). ' 

Is erat Scholastico nostro vitee tenor studiosa labo- 
rum cura suavique amicorum consuetudine tempe- 
ratus. Annis autem singulis, reverso feriarum tempore, 
rustica preelibandi gaudia cupidus ad quamdam pa- 
trueli’ villulam se Noster conferebat. Hic strepitum 
urbis fugiens, ab omni tumultu remotus, arborum 
frigus, rivulique susurros avido captabat animo. Quare 
dilectissimam villulam carminibus effert; hanc canit, 
hanc amat; hac felicitatem sibi partam asserit. His 
postquam refecerat animum puris sane gaudiis, alacrior 
domum avitam redibat, diligentiorique cura juvenum 


(1) De Marbodi amicis, discipulisve, vide quae fusius edidit, jam laudatus 
Rangeard. Loc. cit. - 

(2) Marbod. Carmina varia. 21. 

ingenia erudire mollesque fingere naturas nitebatur. 
Hinc fama non minus quam ingenio clarescere coepit ; 
cujus nomen et carmina, eodem Gualterio auctore, per 
varias Galli® provincias diffundi, imo per orbem voli- 
tare didicimus (1). Quanti autem eum fecerint Eusebius, 
quique post hunc vicissim Andegavensi Ecclesi® pro- 
fuerunt, Godfridi duo (2), testantur tam longa Marbodi, 
quatuor scilicet et decem annorum, in regendis scholis 
stipendia et summum Archidiaconi munus, quo tandem 
ille dignatus est. Quod diu exercere Marbodo non licuit. 
Nam cum in Gallias Urbanus Pontifex Summus transiis- 
set, belli adversus Sarracenos excitandi causa, celebreque 
Turonum concilium habuisset, communi prmsulum judi- 
cio Rhedonic® civitatis episcopus Noster creatus est. 
Statim vero (mirum modesti® exemplum) hunc honorem 
abhorruit Marbodus (3). Forsan et quas dilexerat lit- 
teras, sanctissimo muneri posthabendas, amicisque 
et avit® domui et villul®, vit® denique optatissimo 
generi valedicendum esse, non sine quodam animi 
dolore, sentiebat. Accedebant etiam qu® timidum mi- 
temque animum terrere poterant , Britannis ingenita 
qumdam ferocitas, asperaque indoles Marbodo notis- 
sima. Junior enim, odioque, quod adversus Britannos 


(1) Marbod. Carmina varia. 34. 

(2) Tresvaux. Hiet. de VEglise d’ Angere, i (Ann. 1082-1096). 

(3) Epitaph. Ulgerii. Patr. Lat. c.lxxi. 1464. 

exercebant Andegavi, serviens, haec de Rhedonicis civibus 
scripserat Marbodus: 

Urbs Rhedonis, spoliata bonis, viduata colonis. 

Plena dolis, odiosa polis, sine lumino solis, 

In tenebris vacat illecebris, gaudetque tenebris. 

Desidiam putat egregiam, spernitque sophiam, v 
Jus atrum vocat omne patrum , meritura barathrum, 

Causidicos per falsidicos absolvit iniquos, 

Veridicos et pacificos condemnat amicos... (1). 

Quae tanta probra, tam duro atrocique stylo exarata, 
quam inique civjtati Rhedonensi adseriberentur, nemo 
est qui non videat. Illud tantum modo affirmare volu- 
erim turbulentos et ad jurgia promptos tunc temporis 
Britannos evasisse. Quod, in epitaphio Marbodi, innuere 
videntur sancti Albini monachi; nam inter gentes bar- 
baras et quadam naturali severitate armatas, non digni- 
tatem , sed onus eum exercuisse memorant (2). Non 
immeritis ergo cum angustiis premeretur Marbodus, 
nolens atque coactus, ab ipso Summo Pontifice con- 
secratur (3). Jam vero pontifex creatus Marbodus, 
aliam quasi personam induens, dotibus quae religio- 
sum praesulem exornant, repente excelluit : quod ut 
paulo fusius expendamus, de Marbodo episcopo alte- 
rum inibimus articulum. 


(1) Marbod. Carmina varia. 37. 

(2) Epist. Encyclica. Loc. cit. 

(3) Tresvaux. Hist. de VEglise cf A ngers. i, 184. 

11 

DE MARBODO EPISCOPO 


. Quamvis modesto et quasi humili gressu effugerit 
Marbodi episcopi vita, non semel tamen vetera com- 
memorantur instrumenta, in quibus Marbodi nomen 
adscribitur. Hinc novimus Marbodum , quod optime 
episcopum decet , pluribus adfuisse conciliis. Nempe 
conventui ecclesiastico qui apud Namnetes habitus 
est, anno Christi 1103, aderat Marbodus (1). Idem inter 
pontifices qui Traecas, anno 1104, convenere annume- 
ratur. Constat etiam , cum solemniter efferretur dux 
Britanni®, Alain Fergent, piis exsequiis inter religiosos 
viros haud ignotum adstitisse Marbodum (2); quod iterum 
ei contigit, in augusta Cathedralis ecclesiae , apudCeno- 
manenses , dedicatione ,' cum ipse oculis orbatus , et ne 
pedibus offenderet, a clericis adjutus, virtutibusque 
et aetate venerabilis, omnium in se oculos convertit et 


(1) Dom Maurice. Histoire de Bretagne. i, 85. 

(2) Id. ii, 136, 

altare sanctis Apostolis Petro et Paulo dicatum Deo 
consecravit (1). • 

Quae quanquam pauciora sunt , clare tamen signi- 
ficant Marbodum ab omnibus episcopum religione et 
doctrina illustrem haberi solitum. Insuper minime 
spernendum indicium de eximiis quee preesulis nostri 
animum agitabant curis episfoloe Marbodi preebent. 
Quarum prima ad Raynaldum Martigniacensem , Ande- 
gavorum episcopum, mittitur (2). Neque enim patriee 
immemor Marbodus • dilectissimam civitatem penitus 
ex memoria excedere passus est. Imo in eligendo' 
ejus episcopo, plurimum, infelici quidem labore, insu- 
davit. Nam, defuncto Godfrido secundo, tumultuaria 
quidem electione, adolescens haud certe ignobilis, at 
legitimam aetatem nondum adeptus, episcopus renun- 
tiatur (3). Hinc acres exoriuntur lites. Nam Raynal- 
dum Martigniacensem , (hoc novi episcopi nomen) , 
nequaquam consecrandum esse plures dictitabant gra- 
vissimi viri , quos inter praecipuum obtinebat locum 
Hildebertus Cenoman ensis ; cui quamvis amicissimo 
obstitit Marbodus, Raynaldi partibus tanto cum studio 
adhaerens, ut Romam ipsam, non itineris periculo terri- 
tus, petere decreverit (4). Vix autem Andegavorum fines 
attigerat, quum subito, Stephani cujusdam insidiis de- 


(1) Cf. Un ivique au XII m, siicle, par le comte Deservillers. ix, 236. 

(2) Patr. Lat. clxxi, 1463. 

(3) Cf. Uildeberti epistolas. Patrol. clxxi. Epist. ii. 4, 5, 6. 

(4) Beaugondre. in praef. 

ceptus , ab adversariis corripitur , vinculis oneratur 
ferreis et in foedum carcerem compingitur (1). Quae, 
tam gravi oppressus miseria, mala perpessus est 
Marbodtis, ipse forsan descripsit, quum hos de captivi 
pernis versus ederet : 

Carceris angusti tenebras, frigusque famemque 
Atque sitim, vigilesque metus, larvasque minaces, 

Et fera monstra breves miseri rumpentia somnos, 

Praeterea ferri pondus, duplicesque catenas, 

Arctatis quibus exeditur macilentia cruris ; 

Tu m gravis aerumnam lecti, quo fessa jacentis 
Membra frequens nodus terit et brevitudo coa retat; 

Terribilesque minas, tormentaque tristia, quorum 
Nomina vel species horror vetat enumerare, 

P.tdorisque situm, sordesque madentis oleti, * 

Ecce quater denis jam noctibus atque diebus 
Intolerabiliter tolero, vivoque sepultus (2). 

Vinculis tandem resolutus, ad praesulem turonensem 
properavit Marbodus eique suasit ut Raynaldum conse- 
craret : quod, ipsO Marbodo adjuvante, peractum est. 
Inde, cum nulla alia hujus litis dirimendae pateret via, 
Romam, aetate jam provectus morboque fractus et anhe- 
lans, se contulit , ibique apud Paschalem Pontificem' 
causam Raynaldi ita feliciter egit , ut quamvis gravi 
vitio electio laboraret, eam tamen , suprema auctoritate 


(1) Patr. Lat. clxxi, 1466. 

(2) Marbod. Carmina varia . 20« 

sanxerit Romanus Pontifex (1). At ingratis nimium 
vicibus res variantur humance ; ipsaque amicitia saepius 
inopinato decidit , nedum semper inconcussa remaneat. 
Quod et Nostro accidit. Eum namque Raynaldus ipsis- 
simus ille , quem tantis beneficiis cumulaverat Mar- 
bodus, tot laborum immemor, solemni injuria affecit ; 
siquidem hunc a finibus Andegavorum expulsum, bo- 
nisque omnibus quibus in patria fruebatur urbe spo- 
liatum, rejecit, et ad papam provocavit. Ingens dolor 
Marbodi pectus invasit, ideoque ipsi Raynaldo episto- 
lam direxit lacrymarum miserabili quasi rore asper- 
sam , quam qui legerit , quis fuerit Nostro mollis 
et tener animus , sine dubio mirabitur. Pluribus 
quidem et justis repletur querelis, in quibus tamen non 
irati animi impetum, sed patris graviter laesi dolorem, 
percipies. Orditur enim auctor noster gravitatem in- 
juriae sibi illatae explicando; tum crimine quo ab ad- 
versariis perfide arguebatur se ipsum solvit : labores 
postea, pro Raynaldo susceptos, carcerem et vincula, 
longioris itineris pericula , tot apud summum Pontifi- 
cem preces cum lacrymis effusas, pecuniam denique 
ipsam, seu Raynaldo liberaliter commodatam, seu pro 
ejus impensa consumptam miserabiliter memorat. Deinde 
juvenem severioribus admonet verbis, ne iree tam facile 
indulgeat; quippe quee, Raynaldum omnibus odiosum, 
multorum truderet in perniciem. 


(i) Beaugondre, loc. citat. — Bistoire de riglise d’ Angere, i, 195. 

Haec equidem Marbodus. At nobis illa legentibus quam 
perspicue, vel scribentis persona, vel hominum quibus- 
cum versabatur mores, sese offerunt ! Sermonis enim 
gravitas et frequentes sanctorum librorum loci, reli- 
giosam personam satis designant cujus muneri non 
impar effunditur oratio (i). Cum autem veteres Roma- 
norum poetas (2) vel philosophos libentius Noster com- 
memoret, quis non statim juventutis praeceptorem, ac 
in scholis exercitatissimum virum agnosceret ? Insuper 
illa frequens veterum scriptorum commendatio sopo- 
rem, qui decimo labente saeculo artium studia oppres- 
serat, vivente Marbodo excuti coepisse ostendit. Diffi- 
cillima enim tempora effugimus , quibus novo quod 
Carolus condiderat imperio undique concidente, novisque 
in Europam barbaris irruentibus, nullus fere litteris 
honos, nulla humaniori arti cura praebebatur. En quasi 
in incunabulis, quae nunc orbem regunt , vagire vi- 
dentur nationes : in proximo est illa percelebris medii 
aevi aetas, quam tot egregiorum virorum . turba nobili- 
tat. Quin imo in illa movemur et sumus, si saltem 
ad miram Marbodi eruditionem, limatumque et scho- 
lasticum dicendi modum respexeris. Quid vero deho- 


(1) Haud immerito quidem Marbodum sic praedicant Hist. Litter. Gal. 
Auctores : < I/usage qu’il fait de l’£criture et des Pferes dans ses diffdrents 
ouvrages montre qu’il avait puisd dans ces sources pures et qu’elles lui 
Itaient familieres. > Hist. Lillir. x, 389. 

(2) Ut unum ex.multis proferam, Juvenalem sibi patronum assumit Mar* 
bodus notissimum hunc referens versum : 

€ Vindicta qua nemo magis quam femina gaudet. » Sal. xm. 

minum moribus tunc degentium ! Quales illos fuisse 
Marbodi verba declarant I Jura nempe sibi nata fuisse 
quisque violentior negat : hic immeritis vinculis one- 
ratur insons : absque judicio condemnatur absens : vi 
et fraudibus tota res ecclesiastica geritur , donec , se- 
datis animis, crudeles iras fraterna quaedam excipiat 
amicitia. 

' Tota dicendi ratione discrepant aliae Marbodi epistolae: 
siquidem in illis nec querelas , nec criminum excusa- 
tiones invenire est : nec qui eas scripserit causam 
apud amicum orare, sed episcopum ad ministros, docto- 
rem ad discipulos vocem et curas adhibere recte dixeris. 

Hic nobis dicendum de notissima Marbodi ad 
Robertum Arbrissellensem epistola. Quam velut com- 
mentitiam aliqui (1) agitant , quibus . virum pietate 
celebrem duris fuisse obnoxium opprobriis , mirum , 
ne omnino absurdum , videtur. Quare et non inep- 
tas rationes concludunt , cur litterae illae , Marbodo 
utpote indignae fraudemque redolentes, rejiciantur. 
Hos acri disputatione expugnant qui litterarum in 
Gallia historiam , diligenti undequaque conquisi- 
tione , conflaverunt. Quorum quum argumenta expo- 
nere longius esset, liceat tamen doctissimi Mabillonis 
verba in medium afferre : « Marbodum, inquit, verum 
hujus parentem epistolae esse non dubito. » Nos quoque 
optimi viri sententiae adhaerendum censuimus ; nihil 


(1) P. de la Mainferme. Beaugendre. P. Alexandro. Cf. Hist.Litt. x, 359. 

quippe in his litteris , neque subscriptionem , neque 
exordium , neque ipsum dicendi genus , neque varios 
scriptoris sensus , neque multam sanctorum librorum 
usurpationem, invenimus, quod non Marbodo apte con- 
gruat et accommodetur. Multiplici autem objurgatione 
Robertum exagitat Marbodus. Indignatur enim quod 
mulieres apud se immorari diutius Robertus patia- 
tur , tum quod pannosi habitus insolentia idem se 
redarguendum pluribus ostendat, tum denique quod 
ad vitam religiosam temere viros ac feminas impro- 
batos impellat amplectendam (1). Quae multo nec non 
et acerbo sermone explicat Marbodus, adeo ut mitem 
illius animum tanta indignatione adversus Robertum, 
quem sanctum venerabantur undique populi, et ponti- 
fices ipsi colebant, efferbuisse vehementer miremur (2). 
Sed et in nostram mentem venit, ipsius Roberti vitae 
rationem, singularem, imo stupendam exstitisse, atque 
virum sermone potentem, ingenio eximium, religione 
illustrem, incredibili favore a plebe exceptum fuisse: pas- 
sim ad illius pedes turbas provolvi, passim vestigiis ejus 
adhaerere : nominis tandem illius fama totas Gallias 
personare. Unde minime mirum est ab invidis Marbodi 
mentem occupatam et adversus Robertum inique sus- 
citatam fuisse. Cujus iniqui animi aliquem etiam sensum 
expromunt duae quae ad familiarem Roberti Engil- 
gerium diriguntur, epistolae. 

(1) Marbodi. Epist. clxxx, 1480. 

(2) De Roberti vita, Cf. Hisi. Littir. 

Quem cum rescivisset Marbodus contra iniquos sa- 
cerdotes asperius invehi , adeo ut plebem oblationibus 
eorum interesse vetaret , nimium cohibere ardorem 
conatus est. Brevem itaque epistolam ei misit, qua, 
multis tum de Scriptura Sacra, tum de Augustino 
depromptis argumentis, immodicum rigorem refre- 
naret. Porro ne quid talis erroris apud subditos 
admitteretur, tanto plus cavendum erat Marbodo, 
quanto audacius tunc contendebant aliqui qualibet 
labe omnem presbyteris adimi auctoritatem. Unde hoec 
non imprudenter Marbodus : « Quid habet aliud novus 
eorum error, qui Patarini (1) vocantur, quam ut per 
ministrorum indignitatem ecclesiee catholicce sacra- 
menta vilescant ? » Engilgerius autem gravibus obse- 
quens monitis, quippe non aliam ac Marbodus fidem 
amplectebatur, professus est se dum ab indignis sacerdo- 
tibus plebem arceret , unum tantummodo intendere , 
scilicet ut ab haereticis abstinerent populi. Quo responso 
gavisus est Marbodus. Attamen litteras iterum Engil- 
gerio difrexit quibus illi inculcaret non temere aliquem 
inter haereticos adscribendum , sed quem, solemni ju- 
dicio, a fide vera declinasse statuisset Ecclesia. Bre- 
vissima sequitur ad Vitalem (2) quem puellarum coeno- 


(1) De Patarinis vel Catharis qui ex Orientalibus plagis oriundi}, mox 
per Italiam, deinde per Galliam, Marbodi tempore , effusi sunt, multa habet 
doctissimus Muratori. — V. Pluquet. Dictionn. des hirisies, art. Patarins. 

(2) Forsan et de eodem Vitale agitur, qui Roberti socius celebre Savinia- 
cense monasterium exstruxit. 


Digitized by 


o gle 




23 


bio praecsse novimus epistola. Haec non minus Marbodi 
caritatem quam illius in litteras studium commendat. 
Disserit nempe de puella quadam , patre orbata, ac 
nummis, quorum ope inter religiosas virgines acci- 
peretur, egente. Hujus apud Vitalem causam agit 
Marbodus: quae, st fortunis expers evasit, mente dives 
est; nam, ait Noster, litteras partim didicit. Quam 
virginis scientiam miratur merito Marbodus , eorumque 
qui scientiae nummos anteponebant avaritiam incrc-. 
pare non dubitat (1). 

Hoc certe paupertatis vitio minime laborabat nobilis 
quaedam illustrisque femina, Agenoridis nomine, cui 
sapientissimam vitae regulam tradidit Marbodus. Illa 
quippe divitiis et egregia forma insignis conjugis filio- 
rumque amorem religioni postponens, vitam Deo 
voverat. Quod ad propositum servandum Agenoridem 
hortatur Marbodus. Cohortatio autem illa innumeris, 
adeo ut mentem fatigent, Scripturae locis repletur. 
Imo, dum brevitati consulit Noster, formulam bre- 
viorem ex majorum sententiis comparat : tum 
Tullium ducem sibi potissimum assumens quatuor vir- 
tutes, quas de officiis scribens partitus est Cicero, 
maxime praedicat atque in eis perfectae vitae summam 
consistere contendit. Eadem virtutum partitione usus 
est Marbodus, quum de sancti Florentii vita concio- 


(1) « Prava tamen consuetudo in antiquis monasteriis obtinuit, apud 
nos, ut pecunia scientiae praeferatur.» Marbod. Epist. Patr. Lat. clxxi, 4474« 

nem apud plebem habuit : tanta antiquarum discipli- 
narum religio , tantus philosophorum cultus, horum 
temporum litteratis viris' inerat (1) ! 

Porro, dum Rhedones paterno foveret affec.iu Marbo- 
dus, amicitias piissimo cultu observare non desistebat. 
Etenim si Hildeberto Cenomanensi ad eum scribenti 
attenderis, certe amantissimis quibus amicum com- 
pellat verbis non est quod non commovearis (2). Sci- 
. licet, haud bene conscius eorum quae ab imperatore 
Henrico Paschalis Pontifex romanus passus fuerat , 
Henrici partibus accedere videbatur Marbodus. Ab hac 
ergo sententia dehortatur amicum Cenomanensis et 
gravissimo sermone quemadmodum res se gesserit ipsi 
explicat: quam curam suscepturum fuisse Hildebertum 
minime versimile est, nisi hoc optimo amicitiae officio 
dignum Marbodum aestimasset. Nec in Gallia tantum, 
sed et in Britannia majori, familiaribus quibusdam 
amicis utebatur Marbodus. Jam aliquid de Samsone 
Westriensi (3) attigimus. Huic adjungere liceat Lin- 
colniensem episcopum, et ipsam Anglorum reginam, 


(1) Longe abest nt solos isla illa partitione usos fuerit Marbodus. Ut 
iterum unum vel ex aequalibus proferam , Bernardus Claravallensis eamdem 
adhibuit. Serm. 52 de diversis. 

(2) * Tu autem cor meum et gloria mea, deliciae regum, principum 
gratia, amor in populis, exemplar honesti, speculum gratiae, decus in clero, 
fidei forma, et nostrorum Orpheus sacculorum, persona fidibus, et modulos 
dulces vocis adjunge. » Ven. llildeb. Epist. u, 22. 

(3) Cf. pag. II. 

Mathildem (1) , quam epistolis quandoque recreabat 
Hildebertus. Ad hos iter quondam se fecisse Marbodus 
ipse testatur. Hos facili et elegantiori musa delectare 
assueverat. 

Hoc quippe nobis animadvertendum se obtulit , 
Marbodum , curis licet pluribus ac ingentibus impedi- 
tum , non ideo carminibus supremum valedixisse. Non 
desunt enim poetae quibus , dum adolescentia incales- 
cunt , uberior , fluit vena mollioresque animus induit 
affectus, ita ut quidquid scribere tentent versus sit. Sed 
postquam frigida senectus celeritatem ingenii tardis com- 
pescuit moris, tunc illis hebetatur mentis acies et non- 
nisi reluctante musa morbidos et exsangues versus vix 
exprimere valent. Longe aliud Marbodo contigit : qui 
postquam adolescens, imo vir factus, inornatos ac pu- 
tidos luxuriavisset versns, annorum successu, non tam 
ingenii senectutem quam gratam et felicem maturita- 
tem adeptus est. Itaque corpore quidem senex, mente 
autem vegetus, supremum illud edidit de decem capi- 
tulis carmen, quod tantum aliis operibus ejus praestat, 
quantum opus, cui manus suprema accessit , ab im- 
perfectis tironis cujusdam periculis distinguitur. 

Sic religioni, litterisque intentus, longum aevi spa- 
tium traduxerat Marbodus , quum tandem octogesi- 
mum adeptus annum, luminibus amissis, mortemque 
imminentem praevidens , sponte dignitatem abjecit. 


(1) Carmina varia, xxnr. 

Tunc Andegavos felix reversus est (1) ; nec tamen 
domum avitam in qua olim tam dulcia libarat gaudia 
rursus inhabitare statuit.: sed, quo aptius ad supremam, 
quae jam illucebat , diem momenta disponeret , ani- 
mumque ab omni vel sollicitudine vacuum religioni 
adscriberet, Cistercienscs monachos sancti Albini adiit, 
atque inter eos commoratus est. Quam sanctissimam 
vitam diutius agere Marbodo non concessum. Septi- 
mum enim vix mensem excesserat, religiosam vestem 
indutus , cum e vivis ereptus, ingens sui desiderium 
non Rhedonibus tantum , sed frequentibus amicis 
reliquit : illum amplissimis ornavere laudibus , tum 
religiosi viri quibuscum supremos exegerat dies (2), tum 
Ulgerius (3) doctissimus Andegavorum prsesul , tum 
denique Rivallo, Marbodi quondam alumnus (4). 

Reliquum nobis est ut quce diximus paucis contra- • 
hamus verbis Marbodique indolem ex ejus vita 
jam descripta expromamus. Nemo quidem ad inficias 
iverit , miti et modesto, licet plurimum salibus delec- 
taretur, animo Marbodum prseditum fuisse: sane, is 
non fuit Noster qui honorum vel divitiarum cupidus 
vel ambitione amens, quibuscumque inodis, fortunam 
vel dignitates assequeretur. Parvulo rure , parvula domo 


(1) Bcaugendre, in prafat. 

(2) Epist. Encyclica. 

(3) Ulgcr. Epilaph. 

(i) Rivali. Epilaph. 

gaudens, solo litterarum amore percitus, quee in ipsa 
natali urbe oriantur dissidia, quae tractentur negotia, 
quee moveantur bella, qui resonent in foro clamores, 
ignorare , vel certe negligere videtur. Nec praeclaris 
aliquot gestis , sed carminibus tantum, quee quasi otiose 
nectit, ad famam producitur; qui tandem ad summum 
evectus munus viginti et octo annis delitescit et quasi 
in tenebris absconditur. Sola eum amicitia ad id inducere 
potuit ut patriam relinqueret, longinquam adiret regio- 
nem, spreto infirmae valetudinis jure : cujus laboris, ut 
videre fuit, adeo ingratus exitus evasit, ut minime objur- 
gandus sit Marbodus , si semel deceptus , intra suos 
se continere fines proprioque unice officio consulere 
deinceps statuerit. Ex quo colligere liceat, quam de se 
ipso modeste senserit Marbodus, vir ceterum litteris 
ornatissimus, amicisque deditissimus. 

Hos ingenii habitus Marbodo fuisse, si carminibus 
ejus attenderis , facile intelliges. De quibus in altera 
operis parte nobis dicendum. 

PARS POSTERIOR 


I 

DE IIS QUI ANTE MARBODUM INTER CHRISTIANOS 
CARMINIBUS LATINIS STUDUERE. 


Antequam Marbodi carmina quasi ostiatim pulsemus, 
forsan operae pretium erit evolvere quos novos induerit 
habitus , Christi religione afflante , camoena latialis 
antiqua. Sic plenius quae fuerint Marbodo vati dotes, 
quibusve criminibus merito arguatur, elucebit. 

Vix enim, Constantino imperante, saeva tortorum 
flagella Christi religio effugerat , quum , ut blandiretur 
animis meliusque ad se corda traheret, ipsa fides 
tractare latinas et mulcere aures cantibus aggressa 
est (1). Tunc primum sprevere vates, divorum fabulas 


(1) Georg. Fabricii Thesaur. vel. poet. in prsefat. Vido etiam Adotf. Ebert, 
Geschichte der christlich lateinischen Litteratur von ihren Anfangenbis zum 
Zeitalter Karls des Grossen, t vol. in-8* 4874. (Leipzig, Vogel.) 

heroumque portenta, totque nugarum negligentes per 
ardua Christianorum dogmatum rapti, Deum ipsum, 
Christumque Redemptorem et Martyrum fortiter gesta 
poetici sermonis laetitia ornare enixi sunt. Nec fuit, ut 
ita dicam, ullum carminis genus, quod intentatum 
reliquerint , quarto vigente saeculo , Christiani vates. 

Ille scilicet, cujus nomen vetustate obruitur, versibus 
heroicis , Christum morte oppressum , mortisque su- 
bito ululantia invadentem regna canit (1). 

Hic Deum creatorem extollit et quae in homines 
contulit Numen beneficia celebrat, id est, virentem, 
vere redeunte, terram, uvas nectare tumentes, fla- 
vamque per campos messem (2). 

Alius sylvestrem Virgilii musam Christianis sensibus 
induens, neque Daphnim, neque Meliboeum turpes 
modulatum amores inducit, sed pastores, qui dum pe- 
cora tabe confecta lugent, docentur Christi divinam 
efflagitare opem (3). 

Illi neque omittendi , qui nobili carmine Christianos 
explicaverunt annales et res a Christo gestas dulci 
musarum lingua retulerunt (4). Nobis etiam occurritis, 
tu generose pontifex, qui martyrum victorias, bre- 
vibus quidem, sed egregiis carminibus in marmoreis 


(1) Anonymi Triumphus Christi heroicus. Patr. Lat xix, 388. 

(2) Anonymi De Laudibus Domini. Patr. Lat. xix, 380. 

(3) Severi Rhetoris et Poetae Carmen bucolicum. Patr. Lat. xv, 797. 

(4) Juvencus Hispanus. Patr. Lat. xix, 9. Sedulius Ccelius, ibid. xix, 435. 

'apidibus insculpendas curavisti (i), tuque quem nostra 
tulit Gallia, Augustini discipule, qui, sive ingratos 
exagites (2), sive uxorem, mundum relicturus, alloquaris, 
sive Providentiae circa orbem operam evolvas , uberiore 
quasi afflante camcena, non condere sed effundere 
versus videris (3). Quid vero de Christianis qui Pindarici 
fontis haustus non expalluere, Prudentium dixi et 
Hieronymo amicissimum vatem , Paulinum (4) f Alter 
grandi quodam et splendido dicendi genere figura- 
rumque illecebris nos invitatos corripit ; quem si 
Martyrum laudes ovanti carmine celebrantem audieris, 
almus Graeciae vates, longa quidem, sed quam dulci 
ac larga ac nobili oratione heroas exornans, tuam 
in memoriam revocabitur (5). Alter suavi et mollis- 
simo versu dulce movet, lacrymas elicit, cujus melli- 
fluum dum resonat plectrum , intima tibi pertentantur 
pectora (6). Ambo illi aurem vatum Christianorum 
aetati fulsere sidera et quibus brevi moriturae supremum 


(1) De sancti Damasi carminibus . Alphonse Couret. Parisiis, mdccclxix. 
De Damasi et Hilarii qui feruntur Hymnis sacris . Holscher. Miinster, 1858. 

(2) Sancti Prosperi Carmen de Ingratis . Quod quanti fecerint recen- 
tiores haec te docebunt illustris Guizot pauciora verba : « Ce livre est un 
des plus heureux essais de podsie philosophique qui aient 6t6 tentds au 
sein du Christianisme »• 

(3) S. Prosperi opp. Patr. Lat. u. 

(4) Patr. Lat. lix, 4!« 

(5) Histoire civile et religieuse des Lettres Latines au IV et au V* si&ck 9 
chap. 3.— E. Delavigne. De Lyrica apud Prudentium poesi. Toulouse,1848. 

(6) Georg. Fabricii Comment. f p. 99. 

arriserint Musee spectandi sunt. Quippe non negandum 
praedictos vates jam ab augusta castaque Maronis 
vel Flacci dicendi via flectentes pravis aliquando 
studiis carmina infecisse, quibus stepe inventionis 
electio, sententiarum planities et verborum modestia 
quasi veterno inquinatos et antiquitatem redolentes 
displicent. Ceterum quam prudentes , quam sagaces 
pristinorum poetarum carmina sibi vindicant, et eorum 
publicos versus lepidis juncturis quasi suos faciunt I 
Ut in componendis carminibus jungendisque versuum 
numeris magistri exstant I 

Hos altera excepit Christianorum vatum series , 
novis sed dissimilis moribus. Quippe non egregiorum 
poetarum longa commentatione, sed ex corruptis rhe- 
torum officinis humanitatem sibi quaerunt, nec toties 
ad magistros respiciunt, tutelae sed suae fleri suique 
tandem juris esse audent. Putidis scilicet figuris 
eorum laborant carmina, insolitis onerantur verbis, 
duris et praefractis resultant numeris ; . iidem sed 
magnam sui aestimationem injiciunt tum vivida rerum 
descriptione, tum singulari in dicendo audacia : illud 
denique dicendi genus sibi adsciverunt quOd aeque 
senescentis disciplinae vitia, et generosos populorum 
nascentium habitus fideliter exhiberet (1). Undique enim 

(1)« Toute ddcadence paralt insensible; et souvent, en se corrompant, une 
littirature paralt se rajeunir ou s’6teindre ; se rajeunir par les artifices de 
style qui brisent la langue et la prdparent a la barbarie, mais piquent et 
rdveillent un godt 6mouss6 ; s’6teindre, en confondant tous les genres, en 
violant toutcslesconnaissances».Charpentier. Hiat, da ia Langue. 

dissolvitur omnium gentium quondam victrix vetus 
Romanorum respublica : jam funditus excutitur an- 
tiqua societas, quee humanitatis splendore, ad imita- 
tionem sui remotas compulerat gentes, quee, si quamdam 
adhuc integritatem servare videtur (adeo enim sapienter 
et recte morata fuerat) ruptis tamen quasi laterum 
compagibus novos undequaque accipit populorum mores 
rimisque fatiscit. His temporum conditionibus maxime 
sollicitantur Sidonii carmina , quee mira affec- 
tuum varietate, imo contrarietate temperata , hujus 
tumultuosee eetatis effigiem referunt (1). Nunc enim 
solemni priorum vatum musa socerum imperatorem 
alloquitur (2) : nunc Francos, Clodione duce, in Gallias 
irruentes, mira colorum varietate pingit(3j: nunc Hunnos 
ferocem et barbaram gentem, horrido et atroci plectro 
canit (4) : nunc faciles minutosque versus effundit 
quibus nimium ingenii sui amator, levium carminum 
seriem, cui postea tot lepidi Galliarum vates incubuere, 
reserat -(5). 


(1) « La lecture de ses ouvrages, un peu p6nible, n’est pas sans agr^ment. 
II y a un vif interfit dans ce combat douteux de Ia civilisation et de la 
barbarie bionfaisante. Ce combat, Sidoine le reproduit fidelement». 
Id. loc. cit. Cf. eruditissimum opus : Essai litUraire et htstorique sur 
Apollinaris Sidonius. A. Germain, Monlpellier, 1810. —Vide etiam Chaix : 
Sid. Apollinaire et son siecle. 2 vol. Clermont-Ferrand, 1867. 

(2) Sid. Apoiiin. Carmen vii. Panegyricus Avit. Augtisto. 

(3) Id. Carmen v. Panegyr. Julio Valerio. 

(4) Id. Carmen ii. Panegyr. Anthemio Augusto. - . - 

(5) Sid. Apollin. Epist. u, 13. ' , 

» 

Huic haud impar cernulus incedit Avitus Viennensis. 
Quo scilicet canente primam intuemur mundi origi- 
nem , fraudes dromonum novimus , deccptosque lu- 
gemus gentis humanro parentes. Nec imprudens 
tantum suscepit onus tantasque res aggressus est : 
nam amplo sententiarum pondere, grandi , sibique 
semper constanti personarum effigie dignus evasit qui 
celeberrimo Britanniae vati non viro CQmes, sed dux 
existeret (1). Si autem ad Romam respexeris, tum 
barbaris vilem jacentem prrodam, magno populi con- 
cursu Ecclesiam redundantem aspicies , tibique in 
promptu erit audire poetam Apostolorum acta ver- 
sibus evolventem , infelicique Urbi non scevos bellorum 
triumphos, sed mite religionis sceptrum ominantem (2). 
Hunc neque silentio opprimere licet qui vanas jam- 
jamque obsoletas rhetorum fabulas edoctus , saepius 
in carminibus suis adultero quasi commercio sacrum 
profanumque miscet, quique genus quoddam acumi- 
nibus plenum ita consequitur ut nobis aenigmata 
quaedam proponere non versus pangere appareat (3). 

Qua turpi nota magis atque magis foedatur laben- 
tibus annis musarum facies. Iis quippe quos tulit 
postera aetas, septimum scilicet saeculum, neque os 


(1) Confer Thesim quam Facultati Parisiensi proponebat V. Cucheval, 

1864. 

(2) Arator. Historia apostolica. Patr. Lat. lxviii, 63. — Vid. Ozanam : 
La civilisation chritienne ehez les Francs , chap. 9. 

(3) S. Ennodii Carmina. Patr. Lat. lxui, 19. 

magna sonans , nec diviniorem mentem, nec splen- 
didas voces , quibus olim deos usos fuisse finxerant 
poetae , concessa credideris. Sordet Maronis stabile 
metrum. Rhythmus ille tantum colitur aNasone quondam 
susceptus, quo alternis 'vicibus heroicum pentametro 
excipiente, delectantur barbarorum aures. Alma denique 
poesis res habetur ludicra ; non populos erudire, sed 
reges , optimatesque delectare studet , et si paulum 
elegantiae sibi quaesiverit, a multis contempta , vix 
quosdam litteris eruditos homines sibi conciliare valet. 
Luctuosis tamen hisce temporibus gratissimus adest 
vates, Pictaviensis praesul. Hic ex Italia ortus, fami- 
liaris musae studia secum in Gallias advexerat. Hinc 
egregiis micant virtutibus carmina. Quis enim mise- 
ratione non moveretur, triste Thuringiae excidium For- 
tunato deflente ? Quis non mollissimo tangeretur affectu 
quum Galswintham immaturo funere raptam dolet 
eximius vates? Quem non illecebris traheret Fortu- 
natus reginam Radegundam venusto carminum coni- 
mercio fovens et recreans (1) ? Illo tandem exstincto 
extingui penitus videtur Romanorum perpolita huma- 
nitas, quae 'contactu barbarorum corrupta, aliqua sal- 
tem . in vatum scriptis tenacia impresserat vestigia. 
Octavo siquidem saeculo altum quasi silentium Musas 
opprimit. Quis enim carminibus locus cum totus de- 
flagret orbis ? Hinc nempe feroci Arabum impetu 


(!) Yenantii Fortunati Carmina. Patr. Lat. litui. • 

turbantur Hispania Galliaeque ; illinc Italiam vastant 
Longobardi. At vix , Carolo imperante , a bellorum 
tumultu requiescit orbis, quum felicior exoritur poe- 
tarum seges. Horum princeps Alcuinus praecipuus in 
restituendis litteris Caroli adjutor. Legeris quos tot 
effudit versus haud ignobilis poeta : statim te capient 
florida carminum venustas, nitidusque optimarum litte- 
rarum sapor (1). Alium audias grandi voce judices 
commonentem quae sint innocentiae jura, quee legibus 
sequis habenda sit reverentia (2). Tunc senties easdem 
Carolo auxiliatas fuisse, 'quee olim Augusto romanam 
instauranti disciplinam sociae , fuerant, carminum ille- 
cebras. Nec statim , Carolo mortuo , e medio tollitur 
poesis. Spirat adhuc et Maroneum aliquid resonat seu 
de imperii divisione alte queratur Lugdunensis Florus(3), 
seu Walafridus nos per horrenda mortis regna trahat 
tremebunda adspecturos supplicia (4). 

Is fuit litteris, auspice principe, ad lucem iterum 
renascentibus honor, turpibus heu 1 tenebris mox obrutus. 
Quomodo enim plerosque qui , decimo florente saeculo 
vel undecimo ineunte , carminibus studuere , poetas 
vocaveris ? His nempe nec sententiarum gravitas , nec 
ullus carminis lepos, nec sermonis integritas, nec 


(!) De Alcuino lege John Lingard.iintfyuttl* de Viglise Anglo-Saxone, 19. 

(2) Theodulphi Carmina. Paron, ad judicts. Patr. Lat. lv. 

(3) Florus Lugdunensis. De Divisione imperii querela. Patr. Lat. xix, 9. 
Vid. Ampfere. Hiet. LitUr. de la Franee. L. ni, chap. xi. 

(4) Walaf. Strab. De Visionibus Witini Carmen. Patr. Lat. exit. 

denique aliqua animos flectendi cura. Nec mirum : 
Europam funeste undique deturbabant arma civilia : 
accedebat barbarorum nova illuvies, Northmannorum 
scilicet per orbem effusa; his adjicias anxium timo- 
rem , quo , adventante millesimo rotatis christianro anno, 
occupabantur gentes. Te denique non fugiat sermonis 
latini quotidiana velut corruptela , unde novis populis 
prout cuique indoles et habitus erant , novae confla- 
bantur linguae. Tot igitur causis deturpata latina 
camoena horridam ac barbarie foedatam exhibuit faciem. 
Inani siquidem concentu tunc delectantur poetae ; ita 
syllabas usurpant , ut vel in eodem versu bis terque 
idem percutiatur sonus vel saltem id maxime student 
ut qua singulus' desinit versus syllaba, haec inferiori 
similis concordi ejus excipiatur sono. Imo litteras ipsas 
insolenti vel puerili modo disponunt, et, ut uno verbo 
dicam, praestigiis verborum gaudent. Quis enim, ut 
duo saltem exempla afferam , sustineret Hucbaldum 
sic calvorum laudes evolventem ut prima uniuscujusque 
versus vox littera eadem C incipiat (1)? Quid de 
Rabano qui pio crucis amore raptus, magno moiimine, 
carmina struit . primas mediasque et ultimas conso- 
ciando litteras , quibus inter se congregatis , non modo 
versus novos praestet, sed vanas rerum et personarum 
figuras* Christi scilicet, et Angelorum et Caesaris et 


(!) llucbaldi, de Caloitii laudibus Ecloga. — Patr. Lat. cxxxii, 816« ' 

Crucis describat (1). Nec tamen dixerim nullam antiquae 
disciplinae scientiam hujusce aetatis vatibus fuisse : 
quorum nempe in versandis assidua manu veteribus 
auctoribus summus quidem at ingratus exstiterit labor. 
Nam vel egregiorum poetarum imitatores nimii , ex 
alienis quidquid scripserint assumunt, ut videre est 
apud laudatorem Berengarii qui ad heroem extollen- 
dum carmina Statii, vel Annaei, vel Silii compilat et 
nonnisi ex commentariis sapit (2); vel nullam ' sibi ab 
indocta plebe laudem ex veterum imitatione accessu- 
ram confidentes , popularem quemdam sectantur rhyth- 
mum nec poeseos veneribus , nec colorum imagine , 
nec variis affectibus distinctum sed constanti numero 
seu plebis, seu regum ipsorum aures demulcentem. 
Cujus illecebris capti auctores quamplurimi nihil 
edebant, nihil de quacumque arte disserebant, nullum 
inter aequales laudabant, nullum epitaphium inscribe- 
bant quin statim hunc carminis tenorem adhiberent. 
Porro quam rudis, quam putidus, quam jejunus et 
exsanguis fluxerit ille , vel a doctis viris assumptus , 
innumeris exemplis probari posset. Sed ut ex turba 
aliquos saltem depromam nonne tibi fastidia movebit 
Adalbero. duris et crepitantibus vocibus Robertum regem 
irridens (3) ? Quis unquam, quis nostrum alterum illum 

(1) Rabani Mauri Carm . div. Patr. Lat. cxu. 

(2) Anonymi Berengarii panegyricus . — Pati*. Lat. Append. ad.X m saecu- 
lum. cu, 1886. 

(8) •P&tr. LaL ciu, 587. ~ : . k ‘ ; 

praesulem ferret , qui de bello Trojano vetustissimas 
retexens fabulas , solo pentametro usus , . ita varias 
metitur syllabas ut eadem tertio sextoque pede re- 
sonet (1) ? 

Quid de illis quibus placebat recentiora facta ver- 
sibus exornare? Unde effluxere tot virorum egregio- 
rum rhythmicae vitae , tot rerum a ducibus illustribus 
gestarum, indignantibus camcenis, scriptae narrationes. 

Hic Northmannorum ducum in Gallia victorias refert : 
nunc urbes, nunc flumina turgido salutat versu : nunc 
hostem putidis urget apostrophis, nunc heroem ipsum 
epithetorum grandine mulctat et obruit (2). 

Ille eosdem Northmannos in Italiam secutus grandi 
eorum facta carmine celebrat : at a camcenis irrisus 
serpit humi nec pedem de cceno divellere valet , nec 
nisi tritas et de medio sumptas similitudines adhibet, 
nedum generosum aliquid et augustum spirent (3). 

Alius longam et variis morbis, nocturnis praesertim 
speciebus, afflictam trahens vitam, legentes a negotiis 
saecularibus avocare conatur. Longo igitur rhythmo , 
doctrinae spiritualis principia evolvit , qui tamen velut 
tremens et invitus versibus utitur ac sibi verba sacra 


(1) S. Berno. Carmen de Bello Trojano . Patr. Lat. exui , 198. — CL Ede- 
lestand du Meril. Poisies populaires avant le xu* siecle . — Introduction, 32. 

(2) Dudo. De moribus et actis priorum Northmannioe ducum Libri m. 

Patr. Lat cxli. ; . 

(3) Guillelmus Apulus. Historicum poema de rebus Northmannorum in 
Sicilia gestis . — Patr. Lat. cxlix. 

profano retexenti metro veniam suppliciter poscit (1). 
Alius, natione Anglus, facili praeditus ingenio vastam 
synonymorum seriem congerit, quo melius verborum 
vim doceantur pueri , nunc aequivocas signat voces , 
nunc orthographiam celebrare versu nititur (2). 

Alius peritissimus musicae magister varios modorum 
sonos, numerorumque percussiones versibus explicat : 
cujus carmen si aequales facultate consequi potuerunt 
longe ab. aetatis nostrae intelligentia vel sensu disjun- 
gitur, adeo barbaris nominibus, obscurisque sententiis 
coalescit (3). 

Quid ergo ? Num per grande illud aevi spatium nullus 
enotuit cui vatis nomen merito deferamus ? Num in 
tanto rhythmorum strepitu musaeum ac poeticum melos 
nullibi audire continget ? Absit equidem , ut tantam 
musis imponamus, injuriam. Nam quae ad populares 
usus accommodata, in deterius ruerat , eadem turbas 
fugiens, in coenobiis purior et integrior remanserat 
lingua latina. Itaque dum per aulas principum ur- 
biumque compita rhythmus ille resonabat, altera quasi 
latebris et umbratili recessu secura poesis dulces 
edebat modos. Nos juvat igitur, cum tot pedestres 
strinxerimus versus, novos auscultare vates. 

Hi procellosam rerum civilium jactationem horrentes 


(1) Othlonus. De Doctrina spiritali Liber metricus. Patr. Lat. cxlv, 163. 

(2) Joannes de Garlaudia. Synonymorum opuscula. — Patr. Lat. cl, 1577. 

(3) Guido. De musica versus. — Patr. Lat. cxu. 

per tranquilla humilis vitee otia labori et litteris in- 
cumbunt, sese mutuo carminibus fovent, nunc trium- 
phalibus hymnis memorias martyrum colunt , nunc cel- 
lulae delicias recinunt, nunc queecumque mens illorum 
meditando excogitaverit, poetica prosequuntur oratione. 
In multis equidem peccant : sed saepissime diligenti 
verborum electione, nitido sententiarum cultu, ardenti 
denique mentis impetu insignes evadunt. Quos egregios 
poetas , quae nobilia carmina , nobis seposuit felix 
Maronis et Flacci parens, Ausoniae tellus: scilicet 
collem , olim a Silio Propertioque laudatum , iterum 
insidunt camoenae. 

Hic resonat Gnaiferii lyra, hic auditur Alphan i plec- 
trum (1). Allicit prior et delectat, tum de miraculo illius 
qui mortem sibi ispse conscivit breve et elegans poema 
fingens , tum sancti Secundini vitam fidibus elegiacis 
tractans. Alter, Prudentii laudati similis, canoris carmi- 
nibus generosas extollit puellas , quae saevum deludentes 
judicem duplici corona frontem redimere visae sunt, vel 
dilectam Cassinensis domum, dulci pietatis sensu con- 
ditus , suave describit , vel Flaccum imitatus., antiquos 
Romanorum heroas in memoriam legentis nobili versu 
revocat. 

Quibus egregiis vatibus ne uniim quidem Gallia nostra 


(I) Gnaiferius Monachus , Alphanus Salernitanus. Carmina diversa . — 
Patr. Lat. cxlyii. Qui fuerint isti vates, quibusve dotibus praecelluerint ele- 
ganter et erudite descripsit Alph. Dantier. ifonasteres Benidictins 
d’Italie. i. , 

opponere audebit. Vidimus enim quot et quales poetas 
per id tempus extulerit. Eorum certe preestantissimi 
numerantur Cenomanensis Hildebertus et Marbodus 
noster. Attamen non est cur merito Hildebertum 
poetam appellemus (1). Quanquam enim mira fecun- 
ditate nos habet attonitos Cenomanensis, scepius nos 
taedet carminum quae rhythmi ejusdem nimia assidui- 
tate , vel imaginum siccitate vel tardo verborum et 
anhelanti cursu, vel indigesta rerum commixtione de- 
formantur. Unus insuper idemque semper vultus car- 
minibus Hildeberti inest , neque is quo summum et 
singulare vatis ingenium expressis signis adumbratur, 
sed ille tantum qui ambiguis vix lineamentis descriptus 
obsoletam prope dixerim et cuique vati accommodandam 
formam exhibet. Qua scilicet in re , plane a Marbodo 
nostro vincitur. 

Superatis igitur tot carminum spatiis, quae jam inde 
ab initio de Christianorum vatum musa latina diximus, 
paucis contrahere verbis necesse est. Hanc enim 
vidimus summorum pedisequam vatum, illorum ad 


(i) Hicc vero pace Uildeberti dixerim. Nos quippe non fugit, sententia- 
rum gravitate et egregia rerum sive theologicarum, sive philosophicarum , 
sive etiam mathematicarum scientia spectatissima exstare Hildeberti car- 
mina. Quae igitur de ejusdem carminibus supra absolvimus, haec tantum de 
specie et poeticis coloribus intclligenda esse volumus. Ceterum quod ad 
Hildeberlum attinet, tibi clarius indicabunt Ampere. Hist. Iitt6raire } et 
116bert Dupcrron. De Venerabilis Hildeberti vita et scriptis , opus- 
culum in-3. Vid etiam nuper editum opus : « Un evdque au xu* siecle. » 
Perisse. Lutetiae Parisiorum, 1877. 

exempla primo se totam composuisse; mox, turbata 
undique rerum humanarum facie, novisque impe- 
rium orbis populis affectantibus, grandem illam car- 
minis latini speciem novo cultu temperare coepisse; 
denique magis atque magis tum romanarum rerum, 
tum sermonis ipsius latini effetis viribus, omnem veterem 
exuisse elegantiam , puerilibus indulsisse ludis, et sui 
ipsius immemorem ad profanos usus usurpandam 
jacuisse. Sic frequenter inspicere solemus, puro quodam 
et largo fonte amnem oriundum cujus statim a capite 
vasti profluunt fluctus. Mox a rupibus et scopulorum 
faucibus compressi , dum velocius feruntur et torrentis 
instar praecipites irruunt, non jam augustam fluminis 
speciem, sed turbulenti cujusdam rivi formam refe- 
runt. Denique inani quasi labore fessi , dum per vastam 
planitiem vagantur, per rivulos dispersi sitientique 
arena absumpti , languere et turpiter recondi videntur. 
Nec alia fuit camoenae latinae fortuna. Quae, tot illus- 
tribus poetis primum frequentata nobilis et virtutibus 
insignis apparuit. Deinde velut barbarorum et temporum 
angustiis contracta , in deterius vergere coepit. Denique 
novas sibi vindicans semitats, longius errare visa est, 
donec penitus novis reconderetur gentium sermonibus. 

Attamen non omnis defuncta jacuit. Hanc novi 
manebant triumphi novique honores : cujus insperatae 
quidem refectionis indicia non pauca apud Marbodum 
exstant : ad quem jam singulari cura attenden- 
dum est. 

II 

DE VARIIS MARBODI CARMINIBUS. 


Quum jam viderimus quales fuerint per undecimum 
saeculum Christiani poetae, singula tandem adeamus 
Marbodi carmina et quo facilius de iis judicemus, haec 
inter se seponamus et in certa cogamus genera. Statim 
ergo de hymnis et carminibus sacris dicemus ; deinde 
de iis quae ad doctrinam adolescentium spectant ; postea 
versus aggrediemur quos leviori effudit camoena. Tum 
de gemmaram et de decem capitulorum poematibus 
utpote aliis praestantioribus specialia instituemus capita. 

§ 1 . 

DE HYMNIS ET VITIS SANCTORUM. 

Neminem fugere arbitramur ab ipsis divinae religionis 
incunabulis (1) morem invaluisse per mysteriorum so- 
lemnia hymnos et varia cantica pangendi. Nec tantum 
Davidici psalmi populorum alternis vocibus modulati 


(4) Sanctus Paulus ad tres canticorum species in epistolis suis alludit t 
« YaXpol, Cj&vot, icvtvjiortxaf. » 

audiebantur (1),' sed et Christi sublimia gesta (2), invicta 
martyrum virtus, mirum confessorum robur, casta 
virginum pudicitia, solemni populorum concentu cele- 
brata respondentibus inter se adstantium choris reso- 
nabant. Quae primum sacra carmina piam ac ingenuam 
priorum Christianorum fidem simplici oratione inter- 
pretantia, crescente in dies novce religionis auctoritate, 
eruditorum cura perpolita, certisque rhythmi et nume- 
rorum legibus tandem subdita fuere (3). Cui labori 
maxime incubuerunt Ambrosius Mediolanensis, illus- 
trisque Romanae Ecclesiae pontifex Gregorius. Populos 
quidem undique ad sacra convenientes mysteria plu- 
rimum juvabant hujuscemodi hymni, quorum verba 
mentes religione summa percutiebant dum rhythmus 
numerosa syllabarum comprehensione auribus blan- 


. (i) « Responsori us (psalmus) cum, cantore seu lectore singulos sigillatim 
psalmi versiculos canente, chorus eosdem versiculos respondebat , seu 
repetebat. Qui ritus ab ipso Evangelii exordio in Christianis conventibus 
videtur fuisse statim admissus. » Uart&ne : Tractatus de antiqua Ecclesia 
disciplina , p. 19. Vid etiam Plinium. « Adfirmabant (Christiani), quod 
erant soliti, stato die ante lucem convenire, carmenque Christo quasi 
D$o dicere secum invicem. » Epist. x, 97. 

(2) Sancti Clementis Alexandrini, Paedagogus , ad finem. 

(3) « Comme les psaumes, les hymnes furent divis6es en strophes, et 
chacune 6tait alternativement chant6e en choeur par une moiti6 de Tassis- 
tance. La foule ignorante du peuple ne pouvait ni connattre les derni&res 
tradi tions prosodiques, ni senti r le besoin de les respecter. Bientdt aucune 
difference ne distingua plus les longues des breves ; souvent mdme les 
habitudes de la prononciation variaient d*unc 6glise a une autre. Pour r6- 
tablir l*unit6 dans le chant liturgiquc, saint Ambroise imagina une sorte 
de notation presque aussi prosodique que m61odique. » Edelestand du 
Meril. Poisies populaires. Introd. 72. 

diebatur (1). Quum igitur in usum plebis verterent 
ista carmina et liberius imo arrogantius solemnita- 
tibus miscerentur , pullulare quasi coeperunt et vario 
prosarum, seu sequentiarum nomine appellata ecclesias 
invadere. Hanc sibi provinciam quisque vel indoctus 
arripuit, sola religione afflante. Inde innumeri prodiere 
hymni in quibus si minime veteris prosodiae leges 
servatas fuisse inveneris, attamen saepius occurrunt 
mirus cogitationum splendor et sublimitas quaedam, et 
altissimus religionis sensus. Nulla vero aetate, uberior 
hymnorum fetus fuit quam tempore Marbodi. (2) Hic 
nempe succurrunt et Fulberti carmina (3), Notkeri (4) 
et Gotescalchi (5) sequentiae, innumerique illius ge- 
neris rhythmi inter quos eminet illa celeberrima de 
Sancto Spiritu prosa quam ab ipso rege Francorum 


(1) * Utper oblectamenta aurium infirmior animus in affectum pietatis 
assurgat. » S. August. Confess. x, 35. 

(2) « Vers la fin du x* siOcle, et au commencement du xi», probabloment 
atix approches de l’an mil, et dans les affres que provoquait Fallente de 
la fin du monde, il arriva que dans les monas teres on ne trouva plus 1’office 
liturgique assez long, et que, par Feffort d’une pi6tA singuliore, on le 
doubla, on le tripla. Entre chaque phrase, que dis-je, entre chaque propo* 
sition, ct presque entre tous lc3 mots de 1'ancienne liturgie, on intercala 

briOvement uno phrase nouvelle, un ou plusieure vere nouveaux Cette 

sorte d’6piddmie dura pendant le xi* siecle. » LOon Gautier. La France 
sou* Philippe- Auguste. (La Littirature.J 

(3) Patr. Lat. cxn, 339. 

(4) Patr. Lat. cxxxi, 95. 

(5) Patr. Lat. cxn, '1324. 

compositam referunt (1). Nec poterat Marbodus litte- 
rarum magister quin et ab omnibus vatibus jam- 
pridem usurpatam viam ipse tentaret. Imo eo attentius 
hanc ipse navavit operam, quo magis tunc scholarum 
magistri intererat discipulis exempla praebere quibus 
insistentes eamdem artem perfectius ipsi callerent (2). 

Plurimos igitur hymnos edidit variis adstrictos modis; 
nullo certe figurarum lumine accenduntur, nec, quod 
potissimum decuisset, ovanti exsultant impetu aut vivida 
rerum imagine mentes ad coelestia regrta rapiunt ; 
sed puro et aequabili fluunt cursu, et quasi stil- 
latim blando pietatis rore animos emolliunt. 

Audias scilicet quibus laudibus Magdalenam prose- 
quatur Marbodus : 

Peccatrix quaedam femina 
Ecclesiae novissima. 

Exuta carnis onere 
Coelos ascendit hodie : 

Cujus qui colunt meritum 
Recenseant introitum 
Ad laudem summi Domini 
Qui tantum praestat homini. 


(1) Patr. Lat. cu, 935. 

(2) «La plupart des scholastiqucs composaient, a 1’usage de Ieurs dl&ves, 
des hymnes qu’ils leur faisaient ddclamcr ou chanter en 1‘honneur des 
Saints. (Test pour avoir composd differentes pi&ces de vers sur des sujets 
pieux, que le pohto Prudence est appcld par le v6n6rable Bide : un triss- 
excellent scholas lique.» Jlistoire deVUniversiti tfAngert, xix, 39. 

. Sedebat apud Simonem 

Deus indutus hominem : 

Accessit mcerens, languida , 

Ad Medici vestigia* 

Quid Yellet voce tacuit, * 

Sed lacrymis exposuit, 

Et osculis et crinibus 
Oravit pro criminibus (i). . 

Videas nunc qua peri tissima, sed inani quidem dili- 
gentia concordes syllabarum sonos assectetur Noster (2). 
Haec enim de Dei Genitrice , singulare metrum adhi- 
bens, preedicat : 


Stella maris, quae sola paris sine conjuge prolem, 

Justitiae clarum specie super omnia solem ! 

Gemma decens, Rosa nata recens, Perfecta decore 1 
Mella cavis inclusa favis mutata sapore 
Omnimodos tuus almus odos praecellit odores (3). 

Nec tamen inscite similiter cadentibus verbis utituf 
poeta : sed si triste hominis fatum, et poenitentiae luc- 
tus mcestis lyrae modis explicet , tunc gravissimos et 
quam maxime ponderosos sonos eligit, quorum reper- 


(1) Marbod. Hymn, de sancta Maria Magdaltna. 

(2) Rem metricam hujus aetatis si scrutari volueris, consulas laudatos 
scriptores : Edelestand du Mdril, nec non L6on Gautier. De qua amplius 
disserere operis lex nos vetuit. 

(3) Marbod. Carm. vor. vm. - 

cussione iterata, horrore imbuatur animus. Exemplum 
afferre liceat hunc de compunctione peccatoris hym- 
num : 

Cum recordor quanta cura 
.Sum sectatus peritura. 

Et quam dura sub censura 
Mors exercet sua jura, 

Dans rugitum sicut leo 
. Pro peccatis meis fleo, 

. Cum singultu preces fundo. 

Flexo genu, pectus tundo 
Ore loquens tremebundo (i). 


Quis non fateretur canoram hanc vocum concor- 
diam solemne aliquid quod sepulchri horrenda revocet 
resonare ? Quantum et apud plebem , putas , valebant 
ista carmina, apud istam, inquam, plebem, quae arden- 
tibus fidei stimulis excitata quidquid de vita aeterna 
et de tremendo praesertim judicio canebatur, promptis 
accipiebat animis ! Cui mentium voluntati obtemperans 
Marbodus, non semel ad saevum judicem, vel ad aeterna 
'alludit supplicia. Hanc circa materiam libentissime 
; versatur, ad hanc usque recurrit : imo de se ipso hu- 
millime sentiens, nullum 'aggreditur carmen, quin ad 
poenitentiae gemitus et ad supplices peccatoris preces 
quasi invitus recidat (2)1 


(1) Marbod. Carm. oar. xn. 

0) Marbod. Oratio pernitentis saepe lapsi. Catm. var. xxxtr. — Oratio 
pro fidelibus defunctis , xu. — Alia oratio pro defunctis , xlu. — Oratio 
ad Deum, vi. — Oratio ad sanctam Mariam, vn. 

Aliquas igitur poetae religiosi partes in hymnis confi- 
ciendis exhibuit Marbodus. Quod munus ut plenius 
exerceret , vitas etiam Sanctorum metris subjecit (i). 
Hic quae antea de veteribus Sanctorum vitis diximus, 
referre non libet : illud tantum notum sit, jam a prio- 
ribus saeculis felicem illam carminum materiam a Chris- 
tianis vatibus vindicatam fuisse. Hinc numerosiores quam 
ut revocari possint Sanctorum vitae poeseos veneribus 
ornabantur ; quae quidem haud illepidis versibus pri- 
mum constabant. Nam multa egregia deprompseris ex 
Fortunato vel Paulino Martinum Turonensem laudan- 
tibus (2). Nec aspernari licet ignotos sanctorum Mam- 
metis et Leodegarii praecones (3) quorum plurimi versus 
optima aevi Maronei nota signantur. Nullum tamen , 
undecimo saeculo ; inter haec de Sanctorum vitis carmina 
elocutionis elegantia praestat : omnis quippe expertia artis, 
non ut doctos juvent, sed ut plebis religionem recreent 
tantummodo spectant. Ipse quoque Marbodus , vitas 
Sanctorum versibus retexens , non ea poetica utitur 
oratione, quam postea de rebus philosophicis disserens 
adhibuit : sed impolitus et consulto rudium similis , 
incedit : communi et sordida claudicat musa quam 


(1) Vita Theophili. — Poema de VII Machabais. — Versus de sancta 
Laurentio, — Pass, SS. Victoris , Mauritii et Sociorum, — — Vita sancto 
Thaisidie, sancti Maurilii. — Pass. sanctorum Martyrum Felicis- et 
Adaucti. — Naufragium Jona Propheta. — Historia Ruth. 

(2) Patr. Lat. lxxxviii, 303. lxi, 1009. ' 

(3) Utrumque carmen Walafrido adscribitur. — Palr. Lat. cxiv. 

incendere non valent nec acribus possunt agitare sen- 
sibus grandia Sanctorum facta. Scilicet nostro Theo- 
phili poenitentiam describenti segnes et incompti 
effluunt versus ; prolixior effetaque commentis progre- 
.ditur narratio. Quid de orationibus ? Adeo immodice 
protrahuntur ut varias personas de garrulitate certare 
credideris. Attendas quippe ad Theophili preces vel 
Manse responsa. Ea certe non feres quse tam otiosa 
et vacua spatiantur , et quasque res simplicissimas 
grandi verborum onere impediunt et gravant (1); tantis 
.obruitur vitiis Marbodi sincerus et mitis in dicendo 
.affectus, qui cum in uno vel altero versu segre emicuerit, 
iniqua rhythmi popularis affectatione repente oppri- 
mitur. Eadem de variis Sanctorum passionibus a Nostro 
descriptis affirmaverim. Nihil saltem generosum , nihil 
sublime spirant , nullis carminum illecebris martyrum 
confessiones decorant. Quum tamen haec dicendi humi- 
litas valde hanc aetatem delectaverit, non possumus non 
mirari adeo de simplici castaque scribendi via tunc 
homines descivisse. Trita enim et putida carmina quam 
longe superantur a veteribus martyrum actis I Quanto 
nervosius haec rem indicant! Quam vivide truces judicum 
voces , nobilia heroum responsa exprimunt ! Quantos 
movet affectus, pura omnique destituta arte elocutionis 
nuditas ! Quod facile perspicies si vetusta instrumenta, 
Nostri vel aliorum poetarum carminibus contule- 


(1) Marbod. Theophili vita. Vid. apud Bollandun. 

ris (1). Haec de Marbodi (2) hymnis aliisve sacris car- 
minibus dicta nobis sufficiant. Sane ille labor aptis- 
sime sacerdoti congruebat : at si Nostro gratulemur 
egregiam religionis causa suscepisse curam, eumdem 
objurgandum velimus qui tot vatibus sacris circum- 
datus , eorum non tantum virtutes sed et vitia imitatus 
sit , nec e turba eminere , et per propria incedere 
vestigia semel visus fuerit. 

Sed praestat ad Marbodi scholastici carmina stylum 
vertere. 

§ II 

DE CARMINIBUS AD DOCTRINAM SPECTANTIBUS. . 

Sedula veterum disciplinarum investigatrix aetas 
nostra quibus studiis, variis temporibus, exculti fuerint 
adolescentes, diligenti cura perscrutata est. Cuique au- 
tem cognoscendi praecupido, quis fuerit undecimo aetatis 
nostrae saeculo studiorum cursus, non parum proderunt 
Marbodi opera. Jam diu quippe percelebris evadebat 
Andegavensis schola quum ei regendae Noster prae- 
fectus est : nempe , quum undique in Gallia, episcopis 


(1) Multum tamen apud populorum auctoritatis obtinebant haccscripta,vel 
potius quae pie referebant prodigia. Et quoniam de Theophilo mentio incidit, 
notandum est vetustissimum auctorem dramaticam fabulam de eadem 
bistoria sumptam docuisse. V. Miracle de Thiophile . Thidtre franpais du 
Moyen-Age. Monmerque, 136. 

(2) Marbod. Hymnus primus de Madgalena. Carm. var. i ; secundus de 
eadem % 11 ; tertius de eadem, m : de Sacerdotibus, x ; de Annuntiatione, xu ; 
de Epiphania, xxvi ; de Hypapante , id. ; de Ascensio Ae, xxvn. 

auspicibus adjuvantibusque tum clericis, tum mona- 
chis, nova orirentur studiorum receptacula, istis non 
caruit Andegavensis Ecclesia (1). Novimus enim Ber- 
nardum , Fulberti discipulum , scholas Andegavenses 
aliquot annis rexisse (2) ; dein Joannem (3) , postea 
Raynaldum (4) eruditissimos viros eadem obiisse munia. 
Quorum in locum suffectus Marbodus eo prosperitatis 
scholas Andegavenses evexit ut ad illas ex omni pro- 
vincia frequens factus sit adolescentium concursus qui 
non litteras tantum, sed et juris civilis et rerum natu- 
ralium scientiam curiose edocebantur (5). Pauciora qui- 
dem quae de doctrina tractent Marbodi opera : at 
notatu dignissima. Etenim exactioris disciplinae qua 
puerum regebat,' insigne praebent documentum aliqui 
quos discipulo cuidam absenti dirigebat versus : 

Contempto (inquit Scholasticus) strato, summo te mane levato : 

Quinta sume cibum, vinum bibe, sed moderatum. 

Quae meditatus eris, tabulis dare ne pigriteris. 

Post haec, i lectum ;cum legeris, ito comestum; 

Post sumptas escas, si jam monet hora, quiescas (6). 


(1) HisL Litttr ., ix. 

(2) Bernardi, Scholastici Andegavensis : De Miraculis S. Fidei Liber. — f 
Patr. Lat. cxli, 123. — « Roberti , fratris illius Bernardi qui in Andegava 
civitate studiis philosophiae effloruit. » Cart. abb. Corm. (Cormery). — 
Gall. Christ. iv, 302. 

(3) Veter . Analecta m, 312-313. 

(1) Histoire de VUniversiU d'Angers. i, 30. 

(5) Hist. Littir ., ix. 

(6) Marbod. Carm. var. 30. 

Hinc perspicere licet quo salubri laboris et laxa- 
menti temperamento vit® discipuli moderaretur Scho- 
lasticus noster. Qua vero mentis intentione discipu- 
lorum profectibus invigilaret h®c te docebunt: 

Qua: dediscere (?) spero quandoque videre : 

Miseris huc quasdam, facies ut caetera credam ! (1) 

«* 

Quibus vero auctoribus commentandis uteretur scire 
si velis, jam ex ipsius verbis novimus maximo in ho- 
nore apud magistrum et discipulos poetarum scripta 
fuisse (2) : ceterum Marbodi carmina vel epistol® in ; 
quibus adeo frequens pristinorum auctorum mentio 
incidit, quam assidue antiquis litteris incumberetur, 

I 

satis ostendunt (3). Nec dubitandum veterem Rhetorum 
rationem, tum etiam in usu fuisse. Argumentum est 
parvulus Nostri de ornamentis verborum liber (4) in 


(1) Marbod. Carmina varia , 30. 

(2) Adjicias licet philosophorum opera quae carminibus ornare haud 
semel enixus est Marbodus. Sint in exemplum Proverbia Catonis philosophi. 
Marbod. Carm . var. 45. 

(3) Credendum est graecos auctores minori usu apud Marbodum fuisse : 
nam de illis omnino silent varia Scholastici carmina. Ex latinis vero, iis 
studuisse Marbodus potissimum videtur, qui vitae praeceptis curam de- — 
deruntsive metricam, sive prosam orationem adhibuerunt : Tullio scilicet, 
Senecae, Juvenali, Persio, Horatio. Aliquando tamen alludit Marbodus ad 
fabulas graecas ex Homero , vel ex tragicis Atheniensium scriptoribus 
depromptas. 

(4) Ex eo disces discipulis suis potissimum versificationis exercitium 
inculcavisse Scholasticum nostrum. Nempe in exemplum discipulo versifi- 
caturo hic liber proponitur. Hinc in prologo leges : 

Versificaturo quaedam tibi tradere curo. 

Si potes his veluti geminis et floribus uti^ * 

Fiet opus darum i 

quo varias dictionis figuras exacte describens, anti- 
quorum more grammaticorum (i), postquam singulam 
docuit regulam, exemplum subdit non ex aliquo celebri 
scriptore depromptum, sed quod ipse poetice finxit. De 
his quidem regulis non licet disserere, cum per longa 
invaluerint ssecula, et nunc viles et contemptas fere 
jaceant. Si vero ad exempla (2) in quibus singularis 
Scholastici cura versata est respexeris, ex illis, quce 
fuerit Marbodi persona, quae ejusdem in componendis 
versibus facilitas, quis illi veterum auctorum usus, 
statim patebit. 

Optime enim ecclesiasticam personam decet illud 
conversionis exemplum : 

To solas Deas es , bonas es, pias es, sapiens es, 

Qui terram portas, mare portas, sidera portas (3), 

Illud alterum quo complexionis forma traditur, Ande- 

gavensem civem fuisse Scholasticum : clare designant : 

» 

Qai sunt qui pugnant audaci ter ? Andegavenses. 

Qui sunt qui superant Inimicos ? Andegavenses. 

Qui sunt qui parcunt superatis ? Andegavenses. 

Egregios igitur livor neget Andegavenses (4). 


(1) Fabium praecipue imitatus est Marbodus, quocum conferendus est. — 
Yid. Jnst. Lib ., x. 

(2) Notandum tamen et in bisMarbodum priorum Scholasticorum viam 
dereliquisse, qui praecipue ex libris sacris exempla proferebant : ex pro- 
fanis Noster materiam assumpsit. Cf. Cassiodorum. De artibus et disciplinis 
liberalium litterarum. (Pat. Lat. lxx, 149.) Boetium. Locorum Rhetoricorum 
distinctio. (Ibid. ixiv, 127.) Alcuinum. De Rhetorica (Ibid. cl, 919.) — 
Rabanum Maurum. De Rhetorica (Ibid. cvu 9 408.) 

(3) Marbod. De ornamentis verborum t clxxi, 1938. 

(4) Marbod. ibid., $ ui. Cf. Quintilianum. Institui* ii, 10. 

Quam faciles, quam egregios conderet versus, quum 
solos imitaretur veteres Marbodus, disces ex illo excla- 
mationis exemplo : 

0 Asias flos ! Troja potens ! 0 gloria quae nunc 
In cineres collapsa jaces ! Ubi regia proles 
. Ex Hecube Priami, veniens a sanguino Divum ? 

0 Hector, quondam Trojum fortissime frustra 1 , 

Conjugis in facie defunctorumque parentum. 

Hostiles primo foedasti sanguine currus ; 

Hanc adfeo patriae labem , tua, perfide pastor. 

Navibus invexit , Dis exsecrata voluptas (I). 

Plura referri possent, sed ex dictis liquet vel in 
docendo studiosum Scholasticum Marbodum fuisse. 
Utinam has dictionis figuras , haec verborum orna- 
menta non tanti duxisset ! ( in quo tamen non tam 
Nostri ingenium , quam aetatis quae eum extulit 
culpandum est). Etenim in prologo libelli, figuras istas 
gemmarum et florum instar quibus quodcumque dis- 
tinguitur poema non mediocriter laudat, immerito 
quidem, quod et ipse sensissq videtur (2). Nam operi 
epilogum subjiciens , non jam figurarum studium prae- 
dicat, sed discipulum monet ut potius, si scribere velit, 
ad sexus, aetatisve conditiones sicut sunt in re attendat, 


(1) Marbod. ibid., nr. 

(2) Ibid. Epitogus. 

quippe « hcec spernens » , inquit, « Bavius, hcec servans 
Jiet Homerus . » 

Multa alia de arte disserentia ediderat Marbodus, 
sed temporum injuria perierunt, vel adhuc manus- 
cripta jacent. Porro nemo est qui .non videat quantum 
ab eis juvari posset , quicumque litterarum in Gallia 
historiam curiose rimatur. 

Plura quoque quibus adolescentium moribus con- 
suleret Scholasticus noster carmina finxit (1). Seepius 
in avaros invehitur , seepius quam sint brevi periturae 
saeculi voluptates gravibus inculcat verbis. Imo , ut 
legentes ab amorum deliciis deterreat, seipsum inducit 
non semel a turpibus irretitum vitiis, sed tandem ab 
eis resolutum 'et foeda detestantem gaudia. Egregia 
sane documenta quibus puerorum non tantum mentes, 
sed et pectora erudiebantur (2)! Quamvis igitur duriori 
et putida elocutione laborent, laudi tamen Marbodo 
vertenda sunt, quippe qui optime intellexerit eas esse 
probi scriptoris partes, lectorem non modo delectare, 
sed etiam monere. 

Quoniam quae in munere obeundo Marbodi scripta 


(1) Marbod. Commendatio castitatis . Cafm. var. xn. — Dissuasio amoris 
veneret f xvi. — Poenitudo lascivi amoris , xvii. — De vitiis et virtuti- 
bus , xxviii. — Contemptus praesentis vites , xxix. — Dissuasio mundanas 
cupiditatis , xxx. — Quod non sit eoepavenda mors corporis , xxxi. — Non 
esse mutandum repente propositum , xxxii. — De vita et morte , xxxvn. — 
Quomodo servitur nummo , 38. — Quomodo decipitur qui nummo servit, 39. 

(2) Hist. de fUniversiti d*Angers, i, 63. 

fuerint novimus, superest ut pauca de levioribus car- 
minibus attingamus. 

§ III 

DE LEVIORIBUS CARMINIBUS. 

Dicacem et ad sales promptissimum animum avis 
nostris fuisse dudum compertum est. Omnia siquidem 
eorum scripta, ea sed maxime quae plebiculee favores 
aucupabant, mordacibus jocis asperantur , quibus vel 
principes, vel Ecclesiae proceres, vel magistrum scientia 
stulte tumentem, vel quemque mentis pravitate aliqua 
ridiculum cavillabantur patres nostri. His temporis sui 
moribus ipse Noster cessit, dumque mens juvenili fla- 
grabat ardore, jocosis aliquando carminibus indulsit (1). 
At molestiae aliquid, fatemur, nobis attulit procax illa 
camoena, quae salibus amaris hostes suos aspergit, 
et injuriosas eis notas inurit, nedum honeste lepideque 
ludat ; merito igitur Marbodum castigare liceret, nunc 
monasticum ordinem , nunc canonicorum praeposi- 
tum, illiberali carmine, crudisque versibus aggredien- 
tem : quanquam in illis multa curiose describuntur de 
clericorum vita, multa, inquam, quae diligentem morum 
veterum scrutatorem valde delectare possunt. Nam prae- 


(1) Marbod. De Abbate usurpante pontificalia . Carm. var. xviii. — Ad 
Monachum detractorem, xxxv. — Reprehensio superfluorum in epitaphio 
Joannis abbatis, xliv. — Parabola de fraude a lupo opilioni facta , 40. — 
De ordine ecclesiastico et monastico f 41. — Versus canoniales, 44. 

positum objurgans Marbodus, hujus arguit in quserenda 
pecunia impotens studium , in sacris obeundis inso- 
lentem habitum, in docendo ignorantiam, in instruendis 
mensis turpissimas gulae divitias. Quod adeo atrox 
carmen quodam in modum cantilenae iterato versu 
distinguitur : 

Altera praepositis, est altera regula nobis. 

Displicet sane Marbodus tot probrosa ingerens jurgia, 
nulla urbana humanitate temperata , atque eo magis., 
'quo lepidius honestiusquc lusisse eum quandoque novi- 
mus. Quam facete enim fabulis usus inquietum corripit 
fabrum ! 

Cyclopum Liparis memoratur habere tabernas 
Quas labor exercet nocte dicque gravis : 

Sic tamen ut capiant partem somnique cibique 
Et recreet fessas tantula pausa manus. 

Te, fugiende faber ! nec opus, nec flamma fatigat 
Quominus incudem fervida massa premat. 

Nulla tibi requies, nullam vicinia sentit 

Cum tuus infestet proxima quaeque labor. 

Communis paries utinam par Alpibus esset. 

Aut fieret fornax ignibus iEtna tuis. 

Non reor humana qui sis de stirpe creatus : 

Insopor ac potuit te genuisse draco (I). 


(1) Marbod. Carm. var. fl. 

'Quam egregie Faustinum scriptorem exagitati 

Bum partem, Faustine, tui perpendo libelli 
Qua vacua pellis pagina muta jacet , 

Partem quae loquitur vacuam magis aestimo quam te ! 

Plena supervacuis pagina namque vacat. 

Unde librum totum vacuum sic colligo, cujus * 

Altera pars nugas, altera nil retinet (1). 

Nec semel improbos scriptores vellicavit. Cum enim 
epitaphium superfluis redundans quidam Joannes compo- 
suisset, hunc increpat Marbodus : 

Nam quorsum tendit vel, quaeso, quid utile pendit 
Quod Februus mensis fuit huic quasi lethifer ensis ! 

Quod tunc exivit cum pisces Phoebus inivit , 

Cum coelum sursum, cum staret terra deorsum, 

Cum Ligeris flueret , cum ventis unda tumeret, 

Cum pisces narent, cum passeruli volitarent, 

.Cum mulier neret, cum parvula filia fleret (2)! 

Heec junior ludebat Marbodus ; nam, ut ipse ait : 

Juvenem cantare jocosa decebat (3). 

Sed aetate provectus, pueriles lusus deseruit; tunc 
urbis rumores aversari , villae amoenitatem laudare , 
grato naturae vernantis spectaculo libentissime frui eum 


(1) Marbod. Cam. var. 9. 

(2) Marbod. Ibid. xuv. 

(3) Marbod. De X. capit, i. 

vidisses. Quae suavis species naturae insolita dulcedine 
pectus Marbodi perfundebat , nam : 

v Moribus (inquit), esse feris prohibet me gratia veris 

Et formam mentis mihi mutuor ex elementis (1). 

Inde , tot egregiorum poetarum non adeo medio- 
cris aemulus venusto carmine ruris delicias prae urbis 
tumultu effert: 

Hic mihi stepe 

Mos est abjectis curarum sordibus, et quae 
Excruciant hominem, secedere ruris amoena, 

Herba virens, et silva silens, et spiritus aure 
Lenis et festivus, et fons in gramine vivus. 

Defessam mentem recreant et me mihi reddunt (2). 

Nos tamen piget quod lepido isti prooemio non apte 
accommodentur reliqui carminis versus. Hi quamvis 
graves et putido quovis acumine purgati procedant , 
siccis sapientiae praeceptis tardantur , adeo ut non 
poetam, Flacci instar , lectores amabiliter docentem re- 
ferant , sed Senecam potius aliumve rigidum philo- 
sophiae magistrum ex cathedra declamantenn 
Hanc gravitatem quae Scholasticum decebat, ad amicos 
scribens respuit Marbodus(3). Multum quippe leporis ha- 


(1) Marbod. Carm. var. 4. 

(2) Marbodi. Cdrm. var. xvin. 

(3) Marbod. Cenomanensi episcopo. Carm. var. xt. — Samsoni epis- 
copo, xxi. — R. Arehidiacono, xxu. — Ermengarda eomitissce, xxm. — Ad 
reginam Anglorum, xxiv. — Lincolniensi episcopo, 1. — Ad Amicum 
absentem, 3. — Ad Hospitem, 4. — Ad Odonem, 32.- — Gualteriosuo, 33. — 
Adeumdem,M. 

bent versus ad Samsonem Westriensem (1) missi. Ponti 
pericula metuens Noster in Angliam transfretare 
renuit. Pulchre igitur Flacci notissimos versus, ad 
sententiam accommodat : 

Sed neque prudentis reor, aut se tradere ventis, 

Aut sua, se spreto, credere fata freto. 

iEquora sunt tantum generi concessa natantum, 

Tellus gressilibus, aura volatilibus. . 

Regnum Neptuni generi sic competit uni : 

Nostra sed improbitas res it in illicitas (2). 

Nec ponti pericula tantum, sed et longa setasMar- 
bodum impediunt quin ad amicum properet : 

Sed gelidum pectus, sed fessa labore senectus 
Obstat ne faciam per maris alta viam : 

Si fines vestri peterentur calle pedestri 
Ad caras sedes ferret, amice, pedes. 

* ■ * 

At Samsoni virilis vigor ; praeterea, Britannia ortus, 
solitam civium audaciam nactus est ; veniat igitur 
ipse ad amicum : . 

At tu qui vegetus, qui ventos spernere suetus 
v llndis circumagi non metuis pelagi. 

More tuse gentis grave quid libet aggredientis , 

Visere, quando voles, littora nostra vales. 


(1) t)e Samsonis vita consulas t Histoire d» 1'Universiti d’Angers. i, 34. 

(2) Marbod. Cdrm. var. xxt. 

Gratior etiam et venustior ad Reginam Anglorum 
epistola (1). Nobilis scilicet illa mulier > vestium et 
habitus humilitate se insignem gerebat. Hanc tempe- 
rantiam laudibus effert Noster. Tunc, occasione sibi 
praerepta, feminarum objurgat luxum. 

Affectant alia), quod eis natura negavit , 

Purpureas niveo pingere lacte genas, 

Fucatosque trahit facies medicata colores , 

Distinguendo notas artis adulterio . 

Comprimit exstantes quarumdam fascia mammas, 

* Et longum pingit vestis adacta latus. 

Ilae partiin retegunt laxosa fronte capillos,^ 

Et calamistrato crine placere volunt. 

• • > 

At contra Anglorum Reginam sola delectat modestia : 

Tu, Regina, quod es, metuis formosa videri. 

Quae coemunt ali», munera gratis habens ! 

Quam tamen modestiam . intra certos fines cohibere 
aequum est , quippe , ut lepidissimis versibus subjicit 
Noster: 

Non tua sed Domini munera dantis habes : 

Virgo pudica licet, tamen optat pulchra videri, 

Et castam mentem candida forma decet. 

# # « 

Nemo igitur negaverit elegans et facile Marbodo 
fuisse ingenium : quod forsan eximios tulisset fructus , 
si magistris usus esset Noster haud imparibus Gualterio 
quem verecunda fovebat amicitia. De Gualterii persona 
non satis liquet : at virum musis deditum et fama cons- 


(1) Marbod. Cam, var. xuv. . 

picuum eum fuisse constat. Ad hunc enim proprios 
fetus , tanti vatis nomine quasi perterritus ct judicis 
reformidans acumen, Marbodus mittere dubitat. 

Neque immeritum hoc de Gualterio judicium videtur. 
Quo scilicet poeta monente , Marbodus tandem putidos 
sales et ambitiosa ornamenta, et figurarum elatos 
ambitus rejicere testatur (1). Quod decori utrique 
est : Gualterio , rectam dicendi viam ostendisse , et 
forte priorem occupavisse ; Marbodo, ingenio satis 
valuisse ut amico vera praedicanti, invita popularis 
laudis ambitione, citius obtemperaret. Unde Noster 
Hildeberto quo familiariter utebatur scribens, atque 
illius carmina propriis versibus conferens, priora 
laudibus extollit , posteriora extenuat , forte bene 
conscius se simplicitate ipsa qua versus suos labo- 
rare confitetur, amicum vincere: 

Sublimi nubes excedunt illa volatu ; 

Saepe relecta placent... 

Arcanos sensus brevibus stringentia verbis ; ‘ 

Hcec vultu facili rudibus doctisque patescunt. 

Vestra per antithesim flectit se musa frequenter, 

Exercens refluos sinuoso schemate gyros : 

Nobis directo satis est procedere calle (2). 

Cujus optimi judicii plura tum in lapidario Marbodi 
tum in decem capitulorum carmine [reperiemus : ad 
quee statim nos convertamus. 


(1) Marbod. Carm. var. 33. ... 

(2) Id. Carm. nar. xi. 

• • .tw ■ v 1 2 ' '»:f. 

m 

DE LAPIDARIO (1). 


Perbrevia hucusque et dissoluta, nec quse merito 
poemata nominentur, Marbodi carmina excussimus : 
nunc quse longiora continuato spiritu opera finxit 
aggrediemur. Porro, si tempora notaverimus, pri- 
mus occurrit lapidum liber : de eo igitur statim di- 
cendum. 

DE LIBRO LAPIDUM SEU LAPIDARIO. 

\ 

De diversis lapidum pretiosorum vel gemmarum 
naturis in hoc carmine agit Marbodus l cum vero 
diu dubitatum fuerit an Marbodo merito adscriberetur 


(1) Commodius fore tam legentibus quam nobis arbitrati fuimus, si 
titulum hunc adoptaremus : nec admodum temere quippe qui jam a pru« 
dentibus auctoribus adhibitus fuerit. . 

praedictus liber (1), quaedam de hujus carminis auc- 
toritate praemittemus : dein ad quos potissimum fontes 
accesserit lapidarii auctor exquiremus. Tum quid de 
eo sentiendum nobis videatur, brevioribus verbis ex- 
ponemus. 

§ I. — De lapidarii auctoritate. — Diu apud eruditos 
viros, incerta fuit carminis hujus auctoritas. Nempe 
de nomine ipsius Marbodi in quibusdam vetustio- 
ribus codicibus non satis constat. Marbodaeum ille (2), 
hic Evacem (3), alius Hildebertum (4) Cenomanensem 
retinet : nec mirum hanc nominum confusionem aliquid 
dubii mentibus eruditorum injecisse. Adde super haec 
fabulas ecclesiastici viri alienissimas , quibus suum 
carmen refertum esse voluit auctor, ipsamque car- 
minis elegantiam quae prudentiorem aetatem quibusdam 
sapere visa est (5). Speciosa quidem ista dicuntur : 
at de his facilius fieri potest. Codex scilicet antiquis- 
simus Marbodcei nomine inscribitur , cui Galli cogno- 
men adjectum , ne forte cum Marbodaeo illo. (6) , viro 


(1) « Ainsi nous consentons volontiers qu’on regarde cet terit comme 
une production sinon faussement attribute k Marbode, du moins dou- 
teuse. » Hist. Littir. ix, 383-386. 

(2) Ms. Victorinus Parisiensis n* 905. 

(3) Gesnerus in Bibliotheca . Gf. Beaugendre. Patr. Lat.cLju, 1756. 

(4) Codex. Ms. Turonensis Ecclesiae , n. 656. 

(5) D. Rivet. Hist. Litter. 9 338 et sqq. 

(6) De Marbodaeo illo, vel potius Merobaude, consule Fabricium 
Poetarum veterum Thesaurus , 763. Sane nullus erit quem non pudeat 
elegantiori illi poetae humilem Marbodi musam conferre. 

consulari, ab Hispaniis oriundo, Noster confunderetur. 
Huic consonat omnis editorum turba, quae labentibus 
saeculis, typis excudendum lapidarium curaverunt (i). 
Cur autem Evaci carmen illud adscriptum fuerit facile 


(i) 

I. Libellus de lapidibus pretiosis nuper editus. — Vienna Pannonias per 
Hieronymum Victorem Philonallem. Anno mdxi. Guris Joann. Cus- 
piniani. 

II. In collectione prima operum Marbodi edita Rhedonis apud Joannem 
Mace bibliopolam jtissu Yvonis Rhedonensis episcopi. 1524. 

III. Marbodasi Galli poetae vetustissimi de lapidibus pretiosis enchiridion 
cum scholiis Pictorii Villingensis. 56 f. in-8\ 1531. Sine loco. 

IV. Eadem editio sed charta et litteris nitidioribus repetita est Parisiis : 
Excudebat Christian. Wcchelius. 1531. 

V. Marbodcei GaUi Cenomanensis de gemmarum lapidumque pretiosorum 
formis , naturis atque viribus eruditum cum primis opusculum , sano 
quam utile cum ad rei medicae tum scripturae sacras cognitionem ; nune 
primum non modo centum ferme versibus locupletatum pariter et accti- 
ratius emendatum , sed et scholiis quoque illustratum per A lardum 
Amstelodamum. Cum scholiis Pictorii Villingen . — Coloniae, excu- 
debat Hero Alopecius. 1539. — 126 f. in-8«. 

VI. Macri de materia medica libri 5 , versibus conscripti per Janum 

Cornarium emendati et annotati liber quintus de lapidibus et 

gemmis . 1540. Francofurti. 132 f. in-8\ 

VII. Marbodi dactyliotheca, scholiis Georgii Pictorii , nunc altera vice supra 
priorem editionem illustrata. Basileae per Henrichum Petri. 1555. 

VIII. De gemmis scriptum Evacis regis Arabum olim a poeta quodam non 
infeliciter carmine redditum et nunc primum in lucem editum. Opera 
et studio D nl Henrici Rantzovii Sereniss. Danorum regis per Holfatiam 
et Dietmarsiam legati . — Wittembergae, excudebat Laurent. Schwcnck. 
27 f. in-8*. 1574. 

IX. Eadem editio repetita Lubecce apud Joan. Belhornium. 1575. 

X. Eadem Lipsice • Imprimebat Georg. Desnerus. 1585. 

XI. Marbodasi, Galli Cenomanensis, poetce vetusti carmen de gemmis et 

tibi explicabit Marbodi prologus. Fatetur enim Rhe- 
donicus praesul se Evacis cujusdam librum excepisse 
et ad breviorem formam redegisse (1) : sic nos mi- 
nime attonitos habet, Evacem tanquam lapidarii auc- 
torem a pluribus assumptum fuisse. Nec magis obstat 
Hildeberti nomen codici Turoriensi adscriptum quin 
lapidarium ad Marbodum pertinere judicemus. Nam 
carmen, ipso auctore favente (quod cur ita fuerit 
jamjam videbimus) , incertis nominibus vagatum , 
Hildeberto Marbodi amicissimo , haud absurde assignari 
potuisse, quis non censeret, quum praesertim Hilde- 
bertus clarissimam musis ipse navaverit operam ? Jam 
fabulis et mendaciis quibus deturpatur, nihil carminis 
auctoritati detrahi potest. Quippe non tam Marbodo 
crimini vertenda sunt quam auctori quem ille am- 


lapidibus in Abr. Gorkei dactyliotheca parte secunda quam curavit 
Jacob. Gronovius. Lugd. Bat. 1695 et 1707. . 

XII. Marbodi ■ opera edita ab Anton. Beaugendre. Parisiis, anno 1706, 
p. 1635-1690. 

XIII. Marbodcri de lapid. pretiosis enchiridion. Ex bibliotheca Bruckman- 
niana. Recus. Wolffenbuttelae. 1740. 

XIV. Marbodi liber lapidum seu de gemmis , varietate lectionis et perpetua 
annotatione illwtratus a Joanne Beckmanno. Gottings. 1799. 

Hacc autem omhiura novissima, ceteras quoque visa est nobis vincere 
diligenti codicum perscrutatione et sagacissima qua ornatur commen- 
tatione. 

(I) Evax rex Arabum legitur scripsisse Neroni: 


Hoc opus excipiens dignum componere duxi 
Aptum gestanti forma breviore libellum. 

plexus est. (1) Nos quoque peccato Marbodi indulgentes 
esse cogit ipsa, qua vivebat , credulissima setas. Etenim 
quse tunc temporis, erroribus istis fides non praebe- 
batur ? Et , ut de lapidibus pretiosis loquar, quae non 
de virtutibus eorum praedicabantur prodigia? Hos 
vires incredibiles possidere, stupendos edere effectus , 
medicorum curam juvare, futura divinare, praesentia 
servare , passim et a viris haud certe ignobilibus 
affirmabatur. Quos errores non aetas Marbodi tantum 
sed vetustissima quae hanc antecessere saecula, quaeque 
recentiora exceperunt, constanter amplexata sunt. Lon- 
gius esset referre quas annis labentibus, de gemmis 
fabulas mentiti sunt Judaei (2), quorum summus sa- 
cerdos (jusserat ipse Moses Numinis interpres), vestes 
sacras gemmis ornatas, diebus festis induebat (3). 
Quid de ^Egyptiis qui gemmas optime sculptas secum 
in tumulum efferendas curabant (4) ? Indiarum quoque 
populi gemmas venerabantur , quorum carmina sacra 
non semel - aliquid de gemmis attingunt (5). Nec minor 


(1) Ita graviter Hist. Litter. auctores : « Ce reproche ne peut tomber que 
sur le premier auteur de Touvrage, et nonsur celui qui n*en est que Pabrd- 
viateur, et qui, en l*abregeant, ne doit pas 6tre censd lui donner ses 
propres sentiments. » Loc. cit., 384. Ed. Paulin Paris. 

(2) De his et sequentibus consulas novum opus : Diamante et pierree 
pricieuses , par Dieulafait, docteur-fcs-sciences. Hachette. 

(3) Eocode, xxv f 7. 

(4) Ilarum nonnullas in iEgyptiaco Parisiorum museo asservantur. 

(5) Cf. Dieulafait, p. 38. 

apud Graecos gemmarum auctoritas. Has, ipso Homero 
teste , inter optimas munerum vel ornamentorum 
species annumerabant (1). Unde licuit Dioscoridi (2) 
medico lapides pretiosos utpote virtutibus secretis 
quidem sed potentissimis praeditos extollere. Hujus in 
sententiam, longo saeculorum decursu et, ut ita dicam, 
usque ad aetatem nostram , descenderunt qui de lapi- 
dibus pretiosis disseruere. Nam et Plinius (3) et 
Solinus (4) et Isidorus (5) et Marbodus noster, et 
Psellus ille e Byzantio ortus (6) et Albertus (7) et 
Hieronymus Cardanus (8), aliique- bene multi, nec 
adeo increduli, fabulas de lapidibus evulgatas, sedulo 
iindequaque requirere, et longius exponere non dedignati 
sunt. Nec apud nos tantum, sed apud omnes Europae 
populos has fabularum ineptias invaluisse constat (9). 
Igitur nec Marbodi temporibus nec ipsius indoli (nam 


(1) Iliade , xvm. Odyssie, n. 

(2) Dioscor. Virtutum simplicium liber. Lugd. 1512. 

(3) Plin. Hist. nat., xxxtii. 4 

(4) Solin. Polyhistor, xxx. 

(5) Isidorus Hispal. Etymol., xn. 

(6) Psellus. De lapidum virtutibus . Lugduni Batavorum, 1745. 

(7) Albertus. De rebus metallicis. 

(8) Cardan. De la subtiliU. 

(9) Argumento sint tam multi de gemmarum virtutibus per varios 
populos exarati libri, ex quibus hos in exemplum adducam : Libro de las 
virtudes y propriedades maravillosas de las piedras preciosas compuesto 
por Gaspar de Morales. 1605. — II Tesoro delle Gioie per Cleandro Arnobio. 
Yenezia, 1662. — Le parfait Joailler, par Ans. Boot. Lyon, 1644. — Ilist 
lapidum pretiosorum omnium. Baumer. Francofurti, 1771. . 


Digitized by 


Google 



73 


pravis vulgi opinionibus aliquando se deceptum fuisse 
testatur Marbodus)(l) repugnat hcec errorum usurpatio. 
Sed ut omnis tollatur dubitatio animum advertas velim 
ad carminis tenorem. Certe Marbodianum aliquid 
omnino redolent lapidarii versus, 'incurrunt statim in 
oculos syllaboe istae finales esse putatur, esse videtur, 
esse probatur quas in carmine lapidum ad satietatem 
adhibitas, in carmine decem capitulorum frequentius 
iteratas reperies (2). Hanc et annotes licet Marbodi 
dilectissimam vocem perhibent ’ (3) quae in utroque 
carmine constanter tibi recurret. Imo, versus quosdam 
lapidarii , leviter immutatos , passim aliis Marbodi 
Carminibus insertos fuisse deprehendes (4). Res ergo 
lucet. 

Certissime quidem lapidarium Marbodus excussit , 
sic tamen ut opus suum quasi pudibundus quibusdam 
involveret tenebris. Fortasse extimuit Noster ne odiosam 
magiae opinionem, naturae arcana secreta revolvens, 
ab invidis subiret, vel potius illum utpote Ecclesiae 
deditum, tot quas aversabatur religio fabulas comme- 
morare pudebat. Sane sibi soli, et paucissimis amicis 


(t) « Sicut in hoc studio (astrologia) versans aliquando probavi. » 

De Dec. cap. vi. 

(2) Numerosiora sunt borum exempla quam ut aliqua proponam. Lectu 
tantum opus est ut ista deprehendas. 

(3) De Decem capit, ii, 110 ; vi, 3, 15 ; vn, 11, et alibi. 

(4) Vario distinctis schemate vernat. LapUL u. 

..... Vitioque carens ac schemate vernans. De Dec. cap . i, 27. 

quorum mentem secreti capacem, ut ipse ait, noverat, 
libellum suum patere voluit (1), suaque parum interesse 
arbitratus est utrum carmini nomen inscriberetur necne. 
Hinc, suppresso auctore, vagari coepere erronei versus, 
quos nunc Evaci, riunc Hildeberto tribuendos, quoniam 
non alius occurrebat, plures aestimavere. Sed his jam 
in aperto positis , in conferendis Marbodo et Isidoro 
curam insumamus. 

§ II. — De fontibus lapidarii. — Satis ex praedictis 
liquet Marbodo sicut et aliis ejusdem aetatis scripto- 
ribus solemne fuisse, potius res a veteribus, investi- 
gatas modis ornare poeticis quam a seipsis materiam 
excogitatam certis poeseos pedibus constringere (2). Ideo 
colligentes nos, non sine capite quodam emanasse, quid- 
. quid e Marbodi vena effluxit, ignotos lapidarii fontes, si 
qui essent, requirere juvit. Nec nos spes nostra fefellit. 
Non deerant scilicet sagaces antiquitatis scriptores , 
quos idoneos viae duces sibi seligeret Marbodus. Nam 
et Salomonem regum sapientissimum, quaedam de la- 
pidum virtutibus scripsisse inepti ferebant veteratores : 
quod fictitium opus, nunc injuria temporum abolitum, 


(1) Qui mihi praecipue, paucisque pateret amicis ; 

Nam majestatem minuit , qui mystica vulgat, 

Nec secreta manent, quorum fit conscia turba* 

Hunc tribu», ut multum, dandum sancimus amicis. 

Qui numerus sacer est, et nos sacra pandimus illis 

Qui secreta Dei seroando decenter honorant, 0 

Quos gravitas morum, vitae commendat honestas. » 

Lap . in prologe 

(2) Referas te licet ad ea qu® de vitis Sanctorum jam ediximus. 

quantum ex titulo conjicere licet, vana errorum congerie, 
simillimum lapidario evadebat (1). Eadem apud Pereas 
de Zoroastro lapidarii cujusdam aUctore perhibeban- 
tur (2) , quemadmodum Grteci ipsi inter Orphaei car- 
mina quoddam poema de lapidibus , cujus mendaces 
producebantur codices, exstitisse affirmabant. Insuper 
multos sive Graecos sive Latinos auctores de lapi- 
dibus scripsisse testatur Plinius quorum ipse opera 
manu tractaverat (3). At plerosque oblita est postera 
aetas, quod etiam multis a Pseudo-Plutarcho (4) comme- 
moratis accidisse dolendum est. Haud ita de Theophraste 
Aristotelis discipulo. Nam quae circa lapides egregie 
scripsit, nobis legere licet (5). Ad hunc autem rarius 
alludit Marbodus : nihil saltem ab eo fonte hausit quod 
per versus suos infunderet. Ecce autem nobis fit obviam, 
cujus jam mentio incidit, Evax rex Arabum (6). Porro 
sub istius nomine quemdam noni vel decimi saeculi 


(1) « xocl SaXofxcov xal mp\ VOwv , ofy orna; i/pcAOqaav jxrfvov 3} 

auviTapjaav , aXXat xal oxou lxa<roj auvreXct. Trjv plv au>^ppo<Juvi]{ yuXax nf- 

piov, ttjv xal npof *ca OetaSSij avrcfyeiv mpax, I xipav $i ^oyaSetStiv i^ciSpiaTa 
novqprf. » Michael Glycas in Psello. 

(2) Plinii. Hist . nat. f xxxvn, 10, 55. 

(3) Juba rex, Xenocrates, Nicander, Timeus, Sotacus, Pytheas, Theo- 
crestus, Mnaseas, etc. ; Varro, Maecenas , Corn. Bacchus, etc. 

(4) Ps.-Plut. De fluv. et mont. nominibus . 

(5) Traitt des Pierres . Theophraste, trad. Hili. Paris, 1554, in-12. 

(6) Cf. Beckmannianam Gorlaeaniamque editionem. Addidit et duas 
Evacis Tiberiique epistolas Alardus, quas ficti tias esse prudenter suspicatus 
fueris. 

ignotum auctorem latuisse prope fidem accedit : 
quippe apud veteres Evax ille omnino ignoratur. 
-Attamen hunc aperte , ut vidimus , tanquam magis- 
trum reveretur Marbodus. Nec solus Evacem extollit : 
nam Marbodi cequalis , Petrus , Cassinensis diaconus, 
inter opera sua translationem quamdam greeei volu- 
minis, quod ab Evace conscriptum affirmat, annume- 
ratam voluit (1). Quis vero fuerit ille liber, quove modo 
eumdem sui juris Marbodus effecerit, elucidare non 
-licuit, quum auctorem et librum pari oblivione invi- 
diosa oetas condiderit (2). Hoc igitur omisso, ad Plinium 
venimus, qui historiarum trigesimum etseptimumlibrum 
lapidibus describendis dedicavit : de quo aliquatenus 
usum esse Marbodum non negaverim : nam qucedam 
ex historiis deprompta et ab Isidoro neglecta , in 
lapidario nitescere videbis (3).. 

Plurimum autem tum sententiis, tum verbis inter 
se dissentiunt Secundus et Marbodus (4). Quare nos 
ad Isidorum Hispalensem convertimus : cujus simul 
ac prologum prologo lapidarii contulimus, nobis statim 
perspectum fuit ei potissimum auctori Marbodum adhse- 


(1) Petr. Diacon. De viris illustribus Cassin 9 47. 

(2) De Evace lege Beckmann qui omnia ad scriptorem illum spectantia 
erudite collegit. Lapidarium Marbodi, p. i. 

(3) Inter alia, vide qu® de Pyrrhi lapide uterque Plinius et Blarbodus 
scripserit , quum eumdem Isidorus taceat. Lapid. ii. — De achale . 
Plin. xxxvii. 3. 

(4) Idem dixerim de Solino, Plinii plerumque vili imitatore. 

sisse» Qua in re non possumus non mirari erudi- 
tissimos viros qui de Marbodi lapidario egere utriusque 
operis arctissimam cognationem omnino siluisse. Nus- 
quam enim eam commemorant , adeo ut , si fas esset 
haec de optimis viris sentire, eam illos paene effugisse 
libenter arbitraremur (1). Ceterum ad rem tibi mani- 
festius declarandam , Marbodi prologo Isidori prooe- 
mium hic opponemus. Ab uno omnia disces: 


1SID0RUS 


MARBODUS 


De gemmis . Primor- 
dia earum a rupe Cau- 
casi . Fabules ferunt Pro- 
metheum primum frag - 
' mentum saxi ejus inclu- 
sisse ferro ac digito cir- 
cumdedisse iisque coepisse 
annulum atque gemmas . 


l°Annulus ut gemmam digitis aptandus haberet. 
Dicitur inprimis fecisse Prometheus usum, 
Caucaseae rupis quem fragmina lucida ferro 
Inclusisse ferunt , digiloque recepta tulisse. 


2. Genera gemmarum 2« Haec ex innumeris excerpta vocabula gemmis 

innumerabilia esse tra- Sufficiat nostro collecta labore teneri 
duntur , e quibus nos ea ~ . .... 

tantum quw principalia Qu{edeC,e3 sen.s distincta patent capitellis 

sunt sive notissima an- 
notabimus» 


3. Gemmae (2) vocantur 3° Gemmis a gummi nomen posuere priores, 

quod instar gummi trans - Q U od transluceren t gummi splendentis ad instar. 
luceant • 


(1) Excipiendum tamen velim Alardum, qui aliqua lapidario capitula 
adhuc incognita addidit quorum Isidorum pressius exsequitur auctor. 
Minime vero haec ad Marbodum pertinere crederem, qui sexaginta tantum 
capitulis constare oj>us voluit. Hinc et illa ab eodem Alardo forsan conficta 
esse capitula conjicere haud immerito aliquis posset. 

(2) Ista non jam ex prologo Isidori , sed ex conclusione depromuntur. 

4. In quibusdam gem- 
marum generibus veras a 
falsis discernere magna 
difficultas est : neque 
enim est sine fraude ulla 
vita mortalium . 

8. Omnes autem non 
translucidas gemmas cos* 
eas appellant (4). 

Sic per sexaginta fere capitula Hispalensis vestigia 
quasi pedisequus urget Marbodus(2). Aliqua tamen inter 
utrumque dissimilitudo notanda est. Scilicet strictior 
Isidorus qui plerumque res breviori clausula stringere 
nititur ; fusior Marbodus qui longo verborum circuitu' 
easdem evolvere gestit. Videas nempe, exempli causa, 
quomodo eamdem materiam prior coarctet , posterior 
vero dilatet : 

isidorus (de Liparea) marbodus (de eadem) 

Liparea suffita omnes Partibus in scythicis Iapis est liparea vocatus 
bestias evocari tradunt (3) Ad quem sponte sua properat genus omne 

| ferarum, 

Quas venatorum suevit labor exagitare. 

Non eget ergo canum cursu curave sagaci 

Saltus perlustrans, lapidem qui gesserit istum ; 

Sternendse satis est venabula tollere praedae. 


4« Sed fraus intactum quia ni! humana re* 

| linquit, 

Invida naturam dum scilicet ars imitatur, 

Veras a falsis labor est discernere gemmas, 
Callida quas didicit vitro simulare doloso. 

5« Quae non translucent caecas voluere vocari : 
Nomine sed lapidis species signantur utraeque. 


(1) Isid. Hispal. Etymol . xvi, 6, 4, 27. Marb. Lapid. Prolog. 

(2) Ne te diutius morarer ad calcem operis exhibui locorum utriuSqu* 
operis concordantiam. 

(3) Isid. xv, 22. Harbod. Lapid. ut. .0 

Aliquando tamen acrius Isidoro instat Marbodus, et 
verbo reddere verbum meditatur : quod in hoc de Iride 
capitulo perspicies : 

1SIDORUS MARBODUS 

Iris apud Arabiam in Irim dant Arabes ; sed gignit eam mare rubram, 
mari rubro nascitur, co- Crystallo similem, cujus sexangula forma 
loris crystallini , sexan- Clara luce micans, fert causam nominis hujus. 
gulata , dicta ex argu- Nam si 8U b tecto radio sit subdita solis 
mento Iris: nam sub tecto p rox j mas inficitur paries, varioque colore 

percussa sole, species et ^ rcus ccBlestis depingit utriusque figuram. 
colores arcus ccelestis 
in proximos parietes 
emittit (1). 

Eo etiam dissentiunt Marbodus et Hispalensis quod 
errores de lapidibus receptos quasi invitus et indignans 
profert. Isidorus, dum Marbodus illis inhaeret et pera» 
manter insistit. Quin etiam perridiculas religiones sec- 
tatur Marbodus , easque graviter celebrat , seu tales 
ineptias ipse finxit , seu eas ab Evace vel ab aliquo 
ignoto auctore deprompsit. Quomodo enim , non vitu- 


(1) Isid. uu, 6. Marbod. Lapid. nm, 

peraridus Marbodus hoec Isidoro chrysolithum deseri* 
benti superimponens : 

ISIDORUS MARBODUS 


Chrysolithus auro si - 
milis est cum marini co- 
loris similitudine : hunc 
jEthiopia gignit (1). 


Auro Chrysolithus micat et scintillat ut ignis : 
Iste mari similis , quoddamque viroris adum- 

| brans ; 

Esse philacterium fixus perhibetur in auro , 
Contra nocturnos fortis tutela timores : 
Pertusus setis si transjiciatur (2) aselli, 
Dmmones exterret et eos agitare putatur. 
Trajectum laevo decet hunc portare lacerto. 
iEthiopes legimus nobis hanc mittere gemmam. 


Sunt et aliqui lapides a Marbodo laudati qui apud 
Isidorum minime nominantur (3). Quare magistro 
destitutus Noster adseititiaeque scientiae expers , ho- 
rum originem coloremve turpi premit silentio, vel 
inanibus semperque iisdem vix indicat verbis , in 
excogitando scilicet infelicior, nisi quum ad fabulas 
reciderit (4). Idem et in hoc vitiosus quod sapientem 


(!) Isid. xiv, 8. Marbod. xf. 

(2) Eadem de Chrysolitho narrant Vincentius Bellovac. De natura 
rerum et Albertus M. De miner . ii, 1, 8. 

(3) Marbod. Lapid . De Corneolo . xxii. — De Gagatromceo . xxvii. — 
De Pceanita . xxxiv. — De Ophtalmio . xlix. — De Gerachite. xxx. — 
De Tecolitho.vt . 

(4) Sic Corneolum laudat Marbodus : 

Sed neque Corneolos lapides memorare pigebit 
Qui licet obscurum videantur habere colorem 
Non spernenda tamen his creditur insita virtus, ete, 

Idem de Gerachite: 

Iste colore niger superat virtute colorem, 

Idem de Tecolitho : 

Aspectu vilis, natura; vi pretiosus. 

et lucidum Isidori, in disponenda materie ordinem 
inconsulte turbat ac confundit. Nam Isidorus, prius 
de lapidibus, deinde de marmoribus , post de gemmis 
eoiore quibusque suo distinctis lucide disserit. Marbodus 
autem per indiscreta lapidum et gemmarum genera vaga- 
tur et errat. Rhedonum praesulem denique vincit Hispa- 
lensis linguae graecae peritia; cujus Marbodum minus 
prudentem fuisse lapidario ipso constat. Itaque pravam 
nominum graecorum assumptionem multi, haud imme- 
rito quidem , Nostro exprobravere (1). 

Quibus tot et tantis vitiis quum Hispalensi inferiorem 
Marbodum evasisse teneamus, expedite quid de lapi- 
dario sentiamus absolvendum. 

§ III. — Quid de lapidario sentiendum. — Jam a 
nullo ambigetur Marbodum , lapidarium excudendo , 
potius suo ipsius ingenio poeticae exercitationis curio- 
sissimo indulgere, quam opus diligenti rerum inda- 
gatione eximium et completum conscribere voluisse. 
Quo tamen in exercitio . eum culpandum velim qui 
mendacia Musarum lepore (crassiore quidem)’ ornare 
voluerit , nedum illa Rabani instar (2) , qui ipse 
Isidori fidus imitator exstitit, mysticarum rerum figuris 


(1) « Nihil sane castum habet nec syllabas graecas probe satis enuntiat. • 
Girald. Lilia, n, 306, 307. 

(2) Raban. Maur. De Universo, xvm, 8. De Gemmis. Hujus mysticam de 
gemmis interpretationem, alicui lapidarii codici adjunctam aliquando 
nactus Beaugcndre , eam a Marbodo conscriptam quoque fuisse arbi- 
tratus est. Qui orror facile per utriusque collationem convinci potest. 

< 

extenuaret. Hinc ecclesiasticum virum tales recitantem 
ineptias, pene horruerunt pii scriptores (1). Aliis contra, 
non ita paucis , Noster probabilis visus fuit qui 
viam quasi novam musis aperuisset , et naturales 
quaestiones , tandem in medium adduxisset. Procul 
dubio , res illi praeter spem cessit. Quippe , quem 
sibi pudori futurum esse libellum timuerat, hic famam 
Marbodi per aetates longius provexit. Ad eum nempe 
respexerunt qui Plinii vel Solini, vel Isidori opera 
commentati sunt. Ab eodem multa mutuati sunt scien- 
tiarum magistri Vincentius et Albertus (2) , cumque 
ineunte decimo sexto saeculo, vix paucis abhinc annis 
incudere libros coeptum esset, dignum apparuit Mar- 
bodi carmen quod tanto honore insigniretur (3). Nobis 
quoque proxime ad hanc sententiam accedere liceat, 
et quum meritis criminibus Marbodum exagitaverimus, 
illi tandem favere , quod , quae praestantes antiqui- 
tatis scriptores erudite collegerant, eadem quasi obvia, 
et in conspectu omnium posita praestiterit. De ipsa 


(1) « II faut qae quelqu’un mal appris voulut emprunter son autoritd 
et cr£dit et sous icelui faire couler cette folle et indocte composition. > 
D’Argentr6. Hist. de Bretagne. ni, 5, p. 159. 

(2) Beckmanni In lapidarium commentaria. 

(3) Vetustissimus auctor, quem Brunetto Latini aliqui esse voluerunt, 
de latino in Gallicum sermonem lapidarium vertit. Quod venerabile litte- 
rarum Gallicarum in lucem nascentium documentum, ab eruditis viris 
maxime excolitur. Vid. Beaugendre, ad calc. operis. 

autem carminis elegantia a quibusdam nimia laude 
exculta quidquam addere superfluum habemus ; nullum 
scilicet, ex tanto numero, se praebet capitulum sin- 
gulari lepore gratum , nullum quod apta et nova 
terminetur sententia, nullum denique quod scrutari 
et penitus investigare placeat. 

Adeamus ergo alterum Marbodi carmen cui decem 
capitulorum titulus inscribitur. 

DE DECEM CAPITULORUM LIBRO. 


Supremum tandem et praecipuum Marbodi carmen 
attigimus quod non adolescentis cujusdam intempe- 
ratos sales nec poetae corruptum dicendi genus affec- 
tantis exercitationes, sed senis longo vitee usu diutur- 
naque litterarum tractatione exculti graves et ornatas 
afferet sententias. Sexagesimum enim et sextum com- 
pleverat annum Marbodus , quum annis et ingenio 
maturior non tam lectorem delectare quam illum doctis 
imbuere praeceptis suprema musa voluit. Igitur quem 
suavem et utilissimum fructum longae pepererant me- 
ditationes quibus valetudinis et senii causa vacabat , 
hunc versibus commisit. Ex decem capitulis totus constat 
libellus. Primum quidem , quod' vice praefationis fun- 
gitur, de apto genere dicendi disserit. Doctissimum 
praesulem cui poema dicat, Marbodus monet se puii- 

dorum leviorumque carminum quibus juvenis lusit 
valde poenitere : 

Quae juvenis scripsi, senior dum plura retracto 
Pcenitet et quaedam vel scripta vel edita nollem (4). 

Si vero errorem emendare priorem nefas sit, aliud 
tamen aetas, aliud mens suadent veteri poetee. Itaque 
corruptam orationem quee mulceat aures respuit Noster : 

Ergo propositum mihi sit, neque ludicra quaedam 
Scribere, nec verbis aures mulcere canoris : 

Non quod inornate describere sena laudem, 

Sed ne, quod prius est, neglecto pondere rerum, 

Dulcisonos numeros concinnaque verba sequamur (2). 

Deinde postquam sapienter expressit leges quibus omne 
subjacet carmen, vates quid jam sibi canendum sit, 
paucis declarat nudisque versibus : 

Humanae primum vitae de sorte loquemur , 

Et quae sint hominum causae, cur tempora currant; 

In quo non minimum fore credimus utilitatis, 

Ut cognoscat homo quo tendere debeat omnis 
Cum dura sese genitum sub sorte queretur (3). 


(4) Patr. Lat. clui, 4468 et sqq. 

(2) Ibid. 

(3) Ibid» 

His rite praemissis, materiam aggreditur Noster, se- 
cundum evolvens capitulum quod de tempore et aevo 
inscribitur. Vita) pame extremos assecutus fines Mar- 
bodus quam fugitivas transierit aetates vitee, lugendo 
commemorat, quarum bona cito aufugerunt, mala 
vero supersunt. Hinc sincero percitus doloris sensu 
proximum sibi sentiens adesse judicium eloquentes 
fundit gemitus : 

Quid misero prodest mihi tot vixisse per annos ! 

Quid 1 cetos vixisse dies et tempora grata, 

Cum quidquid placuit fugiens avexerit hora , 

Nec tamen abstulent mentem cruciantia ? Nam cum 
Gaudia transierint, operum stat poena superstes, 

Occultis plagis male conscia pectora torquens' (i). 

At ipsius vitee gaudia, quam brevia, quam misera 
tibi videbuntur, si ea laboribus variis quibus omnis 
vexatur homo contuleris. Hos labores specioso verborum 
robore repetit Marbodus, pannorum foeda, infantiae 
fletus, pueri, quem verbere saevo recitare dictata ma- 
gistri cogunt, tristes lacrvmas enuntians : tum ado- 
lescentiae in vitia ruentis improbos aestus, tum virilis 
aetatis male honoribus famaeque inservientis cruciatus, 
tum denique decrepitae senectutis deliramenta revocat. 
Quas tantas aerumnas nihil est in mortalium vita 
quod compenset, nec voluptas qua pecudum similis 


(i) Marbod. De X capit, n. 

homo evaderet , nec populi favor aura levioris , nec 
divitice quffi hinc auferri nequeunt. Ipsa vit® diutur- 
nitas quffi nisi cum periit integra vocari potest nihil 
esse probatur : quod egregia comparatione ex bestiolis 
uno die totam conficientibus vitam assumpta confirmat 
Marbodus. Ergo brevitatem vit®, nervosis et qui non 
Persium dedecerent versibus colligit poeta: 

An non his similes animalibus esse videmur 
Quos brevitas vitae quantumvis longa coarctat? 

Nam quidquid longum, sub tempore dicitur ullo, 

Quocum collatum punctus brevis esse putatur, 

Imo nec punctus, quoniam cum mille per annos 

Tempora transierint, stat punctus et illa nihil sunt (!). 
f # 

Attamen breviorem hanc vitam , non frustra nobis 
largitus est Conditor quippe eo fine tempora Deus no- 
bis concessit ut longo certantes agone, tandem ad ®vum 
perenne quo vel victori palma vel victo supplicium 
inhibebitur, athlet® perveniamus. H®c recordans pius 
vates, ad propria se recipit delicta, eaque humiliter 
confessus ad mitem Christi misericordiam supplici 
confugit oratione. 

Quoniam igitur de brevitate vit® constat, ad laqueos 
quibus plerique mortalium irretiuntur attendit poeta. 
Quorum haud immerito pr®cipuum fallaces meretricis 


(!) Hic occurrunt uniuscujusque legentis animo notissima Persii verba : 
« Vive memor Lethi I fugit hora : hoc quod loquor inde est. » Sat. v, 154. 

insidias eestimans, in tertio capitulo adversus improbas 
mulieres saevit Marbodus. Tum Juvenalis aemulus im- 
pudicas feminas violentis urget opprobriis : forsan pe- 
riculis quae adolescentibus imminent commotus, modum 
aliquando excedere non timuit sapientissimus magister. 
Cui enim paulo turgidiora haec verba non viderentur ? 

Parva loquor, reges solio movet (femina) atque tetrarchas, 

Gentes collidit, quatit oppida, diruit urbes, 

Caedes multiplicat, lelhalia pocula miscet, 

Per villas agrosque furens incendia jactat (!). 

Haec quoque nobis minus placent , quae si lepidius 
dicta fuerint injuste tamen in omnem redundant mu- 
liebrem sexum : ' 

Invidus est sexus, levis, iracundus, avarus 
Et circa potum nimius, ventrisque voracis, 

Et facie renitens, secretaque sordida celans, 

Mendax atque procax, nec furti crimine purus, 

Ilinc lucris inhians, hinc igne libidinis ardens, 

Garrulus , inconstans et post mala tanta superbus (2). 

Haec atrocia dicta in meretrices postquam effudit, 
multa depromit Marbodus ex libris sacris exempla , 
quibus sententiam firmet. Post ad veteres recurrit fa- 
bulas, Sirenum cantus et Circes pocula venusto carmine 


(1) Marbod. De X capit, in. 

(2) Ibid. 

retrahens. Denique prudentibus monitis discipulorum 
mentes erudit. 

0 genus hominum ! mellita venena caveto, 

Et dulces cantus, tractumquo voraginis aerae, . 

Nec te compositi seducat gratia vultus ! 

Flammas urentes saevumque timeto draconem : 

Si formosa vocet mulier te fallere quaerens 
Tuque tibi fidens properas certamen inire, 

Pectore robusto spernens hostilia tela, 

Falleris ignarus ! non haec certaminis hujus 
Lex est ut possis conserta vincere pugna ; . 

Praestat inire fugam pedibusque parare salutem (!). 

Ne tamen adeo feminarum infensus hostis haberetur 
Noster , quarto capitulo egregias matronse laudes 
explicat. Quam sibi provinciam suscipiens Marbodus 
primum nil melius a Deo homini concessum muliere 
bona confirmat. Simili nempe ac nos natura formata, 
paribus affectibus, pari sensu praedita est. At non eeque 
Nostrum probaverim tardas molientem rationes, ut 
mulieres auro vel gemmis preestare vincat , quo 
argumento scilicet minime mulierem elevat , sed 
eam contra deprimit. Nec illa ratiuncula satis retinet 
gravitatis, feminam ideo suspiciendam esse quia : 

Quis queat esse pater si mater femina desit ? 

Sic quippe non mulierum indoles sed natura lau- 
datur. Rectius poeta noster officia sedula matrona- 


(1) Marbod. D« X capit.[m. 

rum celebrat. Imo non semel pectora legentium suave 
commovet. Quam molli enim et tenero affectu imbuuntur 
hi de matribus versus ! 

Transeo praegnantis duros longosque labores : 

Anxia praetereo cruciantis tempora partus 
Quo nos in lucem mater tristissima fundit , 

Mox pretio prolis tantos oblita dolores. 

Hos et mirari licet : 

Plurima praeterea quae cura domestica poscit 
Promptius exsequitur speciali femina cultu, 

Multaque perpetitur quae nostra superbia transit ; 

Mollius aegrotum tractat, plus sedula lecto 
Assistit, studiosa cibos potumque ministrat (i). 

An melius unquam aliquis de femina scripserit , 
me valde dubitare fateor. His de officiosa mulierum 
cura relatis, iterum exempla proponens vates, cele- 
berrimas quibus orbis claruit feminas reminiscitur. 
In primis almam Dei Genitricem extollit. Dein ad mu- 
lieres quarum historia sacra egregia facinora narrat 
alludit; nec generosas obliviscitur puellas quae mar- 
tyrium passae vitae damno redemere pudorem. Tandem 
et gentiles memorat feminas Lucretiam, Alcesten et 
Arriam morte sua mariti mortem generose antece- 
dentem. Quintum sequitur de senectute capitulum. 


(1) Marbod. De X capit, iv. 

Longaevae aetatis incommoda jamdudum experiebatur 
Marbodus. Rerum itaque bene sciens, quidquid mo- 
lesti senibus accidere solet, Flacco praeeunte (1), com- 
mentatur. Sed mentis senium strictiori carmine ex- 
presserat Horatius : Marbodus vero corporis effeti 
ruinas effuse describit ; et quamvis his depingendis diu- 
tius immoretur non ita tamen insulse quae senes 
torqueant stylo assequitur : 

(Iluic) Contrahitur nimium nunc totum frigore corpus, 

Vixquo valet multa cumulatum veste foveri. 

Huic caligantes oculos tegit improba nubes , 

Ut vix servorum valeat dignoscere vultus. 

Excussos alius gemit a radice molares 
Et sorbere magis quam mandere cogitur escas; 

Vox exarmato quoque deformatur in ore , 

Et collisa levi balbutit lingua labello. 

Sunt quibus obstrusae via jam prmclauditur auris, 

Et vel clamosa vix possunt voce moveri (2). 


(!) Hic Juvenalem urget Marbodus illumque pedetentim sequitur. Si 
vero inventi meritum nostro deneges, non ideo omnis expertem artis fuisse 
hanc imitationem aestimabis : atqui ut melius totum pateat, prompti sunt 
tibi Juvenalis versus : 

* Frangendus misero gingiva panis inermi 

Non eadem vini atque cibi, torpente palato, 

Gaudia 

Clamore opus est ut sentiat aure 

Quem dicat venisse puer : quot nuntiet horas, 


Ille humero , hic lumbis, hic coxa debilis ; ambo 
Perdidit ille oculos, et luscis invidet : hujus 
Pallida labra cibum accipiunt digitis alienis, etc. 

Sat. x, 195. 

(2) Marbod. De X capit, v. 

Hsec proprio et nitido verborum delectu adumbrata 
placent : sed plenius delectat etiam Marbodus, quum 
non jam Flaccum sed Tullium imitatus hsec grandi 
ore loquitur : 

Laudo senectutem quia turpes pellere motus 
Noscitur et mundum servare libidine corpus ; 

Tum quod inest senibus rerum prudentia major 
Et quod tranquillam sectantur amantque quietem , 

Pellitur et petulans levitas gravitate senili ; 

Tum quod saepe solent avertere publica damna 
Consilium dubiis in rebus dando salubre (1). 

Jucundus quoque Marbodus , cum mentis imbecilli- 
tatem seni accidere magis luxuriae causa quae pleraque 
adolescentium corpora hebetat quam deficientis ingenii 
culpa confirmat (2). Inde sobrios juventutis annos sibi 
ipsi merito congratulans , quas in senio carpit delicias 
suavi cum dignitate retractat: 

Ast ego nunc suaves studiorum colligo fructus 
Cum lego, vel meditor, vel quodlibet utile scribo : 

Ilis exercitiis mihi fit jucunda senectus. 

Et si corporeis me fraudat viribus aetas , 

Ingenium mihi mensque vigent et tempore crescunt ; 

Nec mihi contemptum peperit maturior aetas , 

Sed cani capitis crevit reverentia major (3). 


(1) Cf. Cic. De senectute . 

(2) «Ista ipsa defectio virium adolescentis vitiis efficitur saepius, quam 
senectutis ; libidinosa enim et intemperans adolescentia effetum corpus 
tradit senectuti. » Cic. De senectute . ix. 

(3) Blarbod. De X capit, v. 

Inde ad vulgatissimum suae ce tatis errorem se vertit 
poeta. Multi enim astris et nascendi legibus vitae 
omnes assignabant eventus, et in hanc sententiam ut 
ipsius Plinii verba usurpem (nam jam ab eruditi scrip- 
toris tempore error percrebuerat) pariter et eruditum 
vulgus et rude cursu vadebant. Ipse • Marbodus ali- 
quando astrologiae studiis incubuerat , quorum vanitates 
expertus, in sexto carminis capitulo, multa adstruit 
argumenta, quibus mendaces artis solertias detegat. 
Totam prius, ut decebat, astrologorum rationem exponit. 
Post, eam argumentis ex ratione petitis aggreditur. 
Scilicet, si natalis horae terminus nostros violenter 
dirigat actus, omne scelus sideris patrocinium tutabitur. 
Ex quo patet ad omnia paranda facinora prompta 
cuique via. Perit insuper libertas arbitrii. Ipsi non 
explicare valent magi qui liat ut, cum eadem omnibus 
populis immineant astra, hi tamen virtutum, vitiorum 
illi exempla praebeant. Quid ? Nonne multa quae faci- 
mus timoris vel pecuniae, vel voluptatis causa impulsi, 
satis ostendunt nequaquam homines fato ineluctabili 
regi , sed contra quemque sponte bonum sponte malum 
agere? 

Haec pedestri sed utili musa exsecutus Marbodus, 
de voluptate quam vitae hominum finem immerito assi- 
gnant Epicurei, septimum instituit capitulum. Iterum 
ex Flacco qui pluries in homines cibo et gulae deditos 
lepide jocatus est plurima decerpens, virum omnibus 
deliciis effluentem inducit. Hunc tamen nullam experiri 

felicitatem egregie confirmat Marbodus. Mox lacertos 
movet ita nervosius ut paene ad Socratem apud Pla- 
tonem disputantem assurgat: 

Nam cum defuerint (bona) cupit insistitque fruendis, 

Dum fruitur metuit ne se fugitiva relinquant : 

Inque vices miserum capiunt timor atque cupido ; 

Ergo nequit vigilans non sollicitudine pungi. 

An satur (i) ct multo vino somnoque scpultus 
Nil cupiens, et nil metuens , fortasse beatus 
Esse potest, cum se non sentiat esse beatum ! 

At sic si miser est nisi tempore dormiat omni, 

Dormiet aeternum no sit miser evigilando ! (2) 

Mentis praeterea vires et corporis robur debilitat 
voluptas, virtutem pellit, omne fovet vitium : quas ob 
causas omnino eam expellendam esse concludit vates. 
At si voluptas summum vitae malum perseveret, sum- 
mum ejusdem vitae bonum amicitia. Amantissimo pec- 
tore praeditus Noster dignus erat qui amicitiae laudes 
breviori stringeret carmine. Quas ut felicius absolveret , 
sedulae apis instar quidquid veteres vel poetae vel phi- 
losophi de amicis bene scripserant , id praelibavit et 
in octavo carminis capitulo retulit. Nunc Juvenalem de 
mollitie cordis humani sublimes pangentem versus se- 
quitur (3). Nunc ad Tullium de amicitia perorantem 


(1) Ita legendum censuimus pro Arctatur quod legerat Beaugendre, 
omnino mendose, ut patet ; sic enim intellectu careret sensus, nec versus 
incolumis maneret. 

(2) Marbod. De X capit, vu. 

(3) Juvcnal. iv. 

respicit, nunc Flacci vel Annoei prudentia in eligendis 
amicis praecepta replicat : quomodo tractandus , quo- 
modo suaviter corrigendus , quomodo , si opus sit , a 
nobis sejungendus amicus, ita scilicet, ut dissuta non 
discissa habeatur mentium societas, nos dilucide docet. 
Mox ad graviorem quaestionem accingitur poeta; quippe 
omnibus aeque odiosam mortis impendere necessitatem 
eum non fugiat. Nec diffitetur Marbodus omnia vitae gau- 
dia mortis timore obscurari, et regum ipsorum foedari' 
voluptates : non enim alio tendit notissima Damoclis 
fabula quam pura et eleganti narratione exprimit Nos- 
ter (1). At illi nimis injuste de morte queri homines 
videntur. NoS enim monet natura omnia terrestria 
fluere, labi, irreparabilique fuga ad mortem properare. 
Hanc amplo et splendido carminis fluxu rationem 
evolvit Marbodus : noctem nocte fugatam, quatuor anni 


(i) Ergo, tyrannus ait t si res tibi tanta videtur , 

Experiare licet fortunes commoda nostrae ; 

Purpura regalis, sceptrum, diadema, tribunal 
Imperiique mei tibi sit permissa potestas. 

En tibi sum quod eras, quod eram tibi tu mihi fias. 

Fascibus assumptis, sublimi verna locatur 
Conspicuus solio : geniali mensa parata 
Astruitur : puerum circumstat turba sedentem. 

Certatim properans nutus implere jubentis.... 

Coeperat ergo diem tot per bona ducere 1 cetum. 

Cum videt e camera tenui pendentia filo , 

In subitum vulnus mucronis acumina caeci 
Lethiferum cerebro jamjam minitantia casum : 

Excutitur trepidus solio. » — Marbod. ix. 

Certo non te fugit frequens Horatianorum versuum assumptio. Vid. Hor. 
Sat. ii, 6. 

tempora sese alternis vicibus invicem detrudentia, ipsam 
denique hominis vitam rapidissimo aetatum successu 

\ 

usque ad senectutem agitatam. Immerito igitur senectus, 
ultima ac miserrima pars aetatis, fine careret: neque 
malum mors , sed bonum potius aestimanda quae lon- 
gaevae miserias vitae terminet. Tibi quoque si juveni 
mors occurrerit , fato gratiae reddendae nam labores 
tuos extenuat. Neque futurae vitae supplicia objicias : 
quae si tibi reformidanda appareant , non mors , sed 
vita tua culpanda est. Hinc potissimum elucet mortis 

utilitas , quae dum improbum poenarum metu a vitio 

/ 

revocat, honestis et sanctis viris justam rependit mer- 
cedem (1). Tam severa commentatus vates, Christianum 
se episcopumque esse conscius , ultimum addit de re- 
surrectione capitulum. Qui enim de fato hominis tam 
diserte disseruerat quomodo supremum vitae finem et 
optatum quo omnis in hac mundi procella jactatus 
portum contendit non signasset? Itaque veterum auc- 
torum vestigia deserens, divinisque insistens Scripturis, 
fidem nostram de carnis resurrectione exemplis ex Evan- 
gelio decerptis corroborare studet. Christum revocat, 
Sanctorum primitias, ad Patris dexteram sedentem. Deinde 
illos appellat quos jam mortuos ad auras aetherias Re- 
demptoris vox remeare jussit. Arabis patientissimi Job 
nobilia commemorat verba ; nec Paulum de judi- 
cio supremo oracula pronunciantem obliviscitur. De- 


(1) Uarbod. De X capit, u. — De Bono mortie. 

• niquc rursus ipsam testem adhibet naturam. Quse si 
mortem patitur perpetua tamen reparatione renasci 

conspicitur: 

Ipsa mihi sine, voce loquens natura susurrat 
Post somnum vigilas, post mortis tempora vives. 

Mutat luna vices , defunctaque lumine rursum 
Nascitur augmentum per menstrua tempora sumens : 

Sol quoque per noctem quasi sub tellure sepultus 
Surgens mane novus reditum de morte figurat. 

Signat idem gyros agitando volubile coelum,— 

Aera distinguens tenebris et luce sequente. 

Ipsa parens tellus quae corpora nostra receptat, 

Servat in arboribus vitae mortisque figuram. 

Et similem formam redivivis servat in herbis. 

Nudatos foliis brumali tempore ramos 
Et velut arentes mortis sub imagine truncos 
In propriam speciem frondosa resuscitat aestas : 

Quaeque peremit hiems nova gramina vere resurgunt, 

Damnaque temporibus restaurant pristina certis 
Semina jacta manu sulcis moriuntur operta, 

Quae velut e tumulis cito vivificata resuigunt, 

Dt suus incipiat labor arridere colonis. 

Nos quoque spes eadem manet et reparatio vitae (i). 

Pulchri quidem et nobiles versus! Sane si Nostrum 
Tertulliano idem (2) argumentum conficienti conferas, 
jam languere et pigescere incipiet Marbodus j sed quum 


(1) Marbod. De X capit, x. 

(2) Tertullianus. De resurrectione camis. 

musa latialis antiqua, tunc adeo vilis et pedestris jaceret ,' 
quo non excipiendus plausu Noster , qui eam adeo 
graves, adeo sublimes sensus exprimere docuit. 

Longius nos dulcedo quaedam illud egregium opus 
investigandi provexit; sed ut finem faciamus, quae de 
diversis capitulis diximus , illa in brevibus verbis 
cogenda. Liceat ergo Marbodo nostro assentiri quod 
optimis praeceptis commissos instruere voluerit. Illud et 
in eo maxime laudandum, quod aptiorem dicendi modum 
elegerit et quem sibi requirebat sententiarum gravitas, 
eum adhibuerit stylum, gravem scilicet, temperatum, 
sapienti viro dignissimum. Quaedam pace Marbodi 
dixerim in ipso carmine vituperanda. Varia enim 
capitula inter se non satis cohaerent : nec de alio 
ad aliud transitus fit facilis, sic ut non unum poema 
partibus legitimis constans, sed decem varia carmina 
operis summa exhibeat. Eget insuper conclusione 
liber, qua finem assecutus lector velut uno oculorum 
obtutu, quidquid transierit recordetur. Hinc mancum 
et imperfectum opus esse dixeris. Languent etiam ple- 
rumque versus: raro ad altiorem impetum evehitur 
poeta ; vel si quid laetius tentaverit , vix modicos 
indulget versus et ad humilem citius revertitur 
musam. Quae tamen illi iniquitate temporum acci- 
disse credideris, meritaque admiratione fovebis poe- 
tam illum qui viam sibi adeo novam muniens, si 
optimorum aemulus non evasit, proximus tamen illorum 
stetit ; in magnis enim et voluisse sat est . 

CONCLUSIO 


Variis igitur Marbodi carminibus perpensis, quid de 
illo poeta sentiamus in pauca conferendum. Nullum 
profecto judicem tam asperum et difficilem fore spero 
qui non fateatur singularem inter aequales locum 
Marbodo nostro assignandum esse. Nam si ad varias 
ejus elocutionis dotes respexeris, fere eum solum in 
Gallia offendes qui ludis syllabarum spretis vanoque 
verborum strepitu omisso, veterum carminum formam 
accuratius exsequi tentaverit. Atque eo probabilior 
evasit quo pronius ad ejusmodi acumina et subtilius 
ingenium Nostro fuisse novimus. Sic rectissimo usus 
judicio Marbodus hanc tandem respuit quae apud tot 
poetas obtinebat carminis speciem minutioribus membris 
quasi concisam et fastidiosi rhythmi consectatione vilem; 
quippe in Marbodo non semel reperire est amplos ver- 
borum circuitus numerosis distinctos intervallis aptisque 
caesuris variatos, nedum aequalium vatum similitudine 
Noster taedium ac satietatem creet. Veram praeterea 
auctoris sui indolem , fidelis speculi instar, carmina 
Marbodi reddunt. Quam facetus fuerit , quam promptus 
ad sales, lepida indicant epigrammata; quam humilis 

ac modestus, tot supplices preces hymnorum more 
effusae ; quam doctus , severae de vita hominum dis- 
putationes ; quam amicis gratus, liberi ad socios 
versus. 

Novitas quoque illa in Marbodo jucunda qua ille 
non tantum a sacro dogmatum fonte argumenta repetit, 
sed naturali hominum lumini aliquando morem gerit : 
probe quippe censuerat Noster illud quantulumcumque 
sit non fidei auctoritati adversari , sed potius auxiliari. 
Unde merito doctissimos Ecclesiae praesules qui ad- 
versus paganos certantes naturae vocem sibi argumen- 
tum advocabant imitatus , saepius ad rationes quas 
ingenita hominum prudentia comparat, et ipse recurrit. 

Denique felicissimus apud Marbodum antiquitatis 
usus : qui qualis fuerit non dubitandum cum toties ad 
poetas et veteres philosophos appellet Noster. Quod cum 
pristinis scriptoribus commercium, multos illius tem- 
poris inivisse non negaverim. At quidquid de hoc 
hauserint fonte illud carminibus minus aptare valent. 
Marbodus autem quos ex veterum lectione maturos 
collegit fructus , hos nobis non invidet : sed sagax per 
versus infundit. Hinc et antiquitatis eruditae saporem 
et religionis Christianae gravitatem ejus carmina quan- 
doque spirare dixeris. Sive igitur hanc antiquorum imita- 
tionem respexeris , sive illam eruditam naturalium 
quaestionum disputationem aestimaveris, Marbodum ad 
illam aetatem pertinere colliges qua latinae musae quasi 
ex tenebris emersae tantus undique honor, tantum decus 
contigit. 

Nec me fugit pluribus Marbodum jure vexandum fieri, 
qui episcopus scilicet sacrisque curis intentus, libentius 
veteres poetas quam Ecclesiae doctores respicit et in 
scholarum umbris delitescit nedum in acie qua tunc 
ecclesia conflictabatur religiosa obeat stipendia. Quae 
enim tunc non agitabant orbem Christianum dissidia ? 
Quae non atroces non committebantur pugnae ? Quae 
subeunda episcopis praelia? Ecclesiae libertatem tueri, 
veritatis adversus Haereticos partes suscipere, principum 
libidini obsistere, commissorum populorum jura tutari, 
haec unicuique praesuli provincia. Quanto sed praestat 
Marbodo Hildebertus qui minime fatigatus tot annis 
in Ecclesia regenda impensis nunc Henricum schisma- 
ticum confutat, nunc Ludovico regi fortiter adversatur, 
nunc moribus prudentissime invigilat, et quidquid sibi . 

i 

otii superest , ut sanctissimam Eucharistiam insolenti 
errore petitam carminibus praedicet illud usurpati 
Quanto minor apparet tantis laboribus Marbodi nostri 
causa qui fervidam fugiens aciem secure meditatur 
et quasi per libidinem carmina fingit I Eum tamen aliqua 
parte excusatum habeamus. Litterae enim, quas tamdiu 
magister fovit , sereno gaudent aere, praelia horrent, 
turbis misceri trepidant nec dimicare sed docere cupiunt. 
Unde fit ut magistris litterarum plerumque contingat ' 
indoles pacis amicissima et quotidianas vitae praesentis 
lites aversata, quae semper egregiorum ingeniorum 
convictrix, euris civilibus implicari renuit, hominumque il 
celebritatem odit et aspernatur. Is fuit sane Marbodo 

animi habitus. Si vero suffragia optima captat illa 
nobilis Musa quae strenui militis personam gerens , 
generoso impetu et ardenti carmine hostes suos turbatae 
prosternit , haec non contemnenda quae puro et sim- 
plici versu molliter allicit mentem, ingenium docet et 
animos occupat. 

Quam ad sententiam nostram explicandam optime 
congruunt quaedam Plinii verba. Hic nempe tot fo- 
rensibus certaminibus gloriosus, cuidam rhetori per 
longos annos in scholis versato occurrerat; cujus mite et 
candidum suspiciens ingenium sic illum apud amicum 
quemdam extollit Secundus: 

« Annum sexagesimum excessit et adhuc scholas- 
» ticus est : quo genere hominum aut simplicius, aut . 
» verius , aut melius nihil novi (1). » Eadem de Marbqdo 
nostro referre pprum mutata liceat : « Quum sexage- 
simum annum excessisset adhuc scholasticus fuit : quod 
poetarum genus quam simplex , quam' candidum , 
quam bonum sit, ejus carmina legentes novimus. » 

Vidi ac perlegi 

_ Monspelii, die xvii maii, ann. smccctxxvM 

Facultatis litterarum in Academia Monspeliensi decanus 

Al. germain. 

Typis mandetur 
tlonspeliensis Academia rector 

Em. CHARLES. 


(1) Plinius ad. Nepot. Epist. u, 3. 

